title: Lauri Nissinen

text: Lauri Nissinen syntyi moottoriteknikko Herman ja Brita (o.s. Vellonen) Nissisen perheeseen. Nissisen sotilasura alkoi 1936, kun hän astui vapaaehtoisena palvelukseen Lentoasema 3:een Sortavalassa. 1. helmikuuta 1938 hänet hyväksyttiin Ilmasotakoulun ohjaajakurssille (RAOK 4). Lentokoulutus jatkui tämän jälkeen vielä aliupseeriohjaajakurssilla (AOK 7), jonka jälkeen Nissinen siirrettiin alikersantiksi ylennettynä Lentolaivue 24:ään.


title: Lauri Nissinen

text: Talvisodassa kersantiksi ylennetty Nissinen lensi Fokker D.XXI -koneilla saavuttaen kolme ilmavoittoa. Jatkosodan alkaessa Nissinen kuului edelleen Lentolaivue 24:ään, joka oli vastaanottanut kalustokseen Brewster-hävittäjäkoneet. Käytyään reserviupseerikoulun Nissinen ylennettiin vänrikiksi 30. maaliskuuta 1942. Nissinen hakeutui oppilaaksi Maasotakouluun ja sen käytyään hänet ylennettiin luutnantiksi 26. maaliskuuta 1943. Nissinen saavutti Brewster-koneilla lentäessään 22 ilmavoittoa. Lentolaivue 24 sai kalustokseen huhtikuussa 1944 Messerschmitt Bf 109 -koneet, joilla lentueen päällikkönä toiminut Nissinen ehti saavuttaa seitsemän ilmavoittoa. Nissinen kaatui taistelulennolla Karjalankannaksen Kaukjärvellä 17. kesäkuuta 1944, kun luutnantti Urho Sarjamon ohjauskyvyttömäksi ammuttu Messerschmitt putosi hänen koneensa päälle molempien syöksyessä maahan. Vanhempi luutnantti Dimitri Jarmakov ampui Sarjamon koneesta toisen siiven irti, ja aiheutti sen, että Sarjamon kone putosi Nissisen päälle pilven lävitse.


title: Ӛ

text: Ӛ, ӛ on tarkkeella varustettu kyrillinen kirjain, joka sisältyy hantin aakkosiin. Kirjain on muodostettu kyrillisestä švaa-kirjaimesta (ә) lisäämällä siihen treema.


title: Ӛ

text: Ӛ ääntyy hantissa laveana puolisuppeana keskivokaalina .


title: Ӣ

text: Ӣ on kyrillinen kirjain. Se sisältyy tadžikin aakkosiin. Kirjain on muodostettu kyrillisestä kirjaimesta и lisäämällä siihen pituusmerkki.


title: Ӣ

text: Ӣ ääntyy tadžikissa sanan lopussa painollisena laveana suppeana etuvokaalina //.


title: 95 S 58–61

text: 95 S 58–61, lempinimeltään Musti, on Suomen puolustusvoimien käyttämä raskas sinko. Se on pääasiassa jalkaväkiprikaatien kalustoa. Ase on saanut lempinimensä kovaäänisestä koiran haukahdusta muistuttavasta laukausäänestä.


title: 95 S 58–61

text: Ase on kehitetty vuonna 1958, ja sen pyörillä varustettu jalusta on vuodelta 1961. Aseen kokonaispaino on 140 kg ja kaliiperi 95 mm. Tehokas ampumaetäisyys liikkuvaan maaliin on 400-600 metriä ja paikallaan olevaan 600-800 metriä, läpäisykyvyn ollessa 560 mm tasakoosteista panssariterästä. Aseen ontelokranaatti on varustettu vaunujen reaktiivipanssaroinnin läpäisyä helpottavalla kovalla kärjellä.


title: 95 S 58–61

text: Raskassinkoryhmään kuuluu kahdeksan miestä: johtaja, ampuja, lataaja/vara-ampuja, kaksi ammusmiestä, ryhmän varajohtaja sekä kaksi raskain ja kevyin kertasingoin varustautunutta sinkomiestä. Ryhmä liikuttaa asettaan ja muuta tuliasemakalustoa usein juosten tai talvella hiihtäen, vetämällä niitä ahkiossa perässään. Tällöin saatetaan puhua leikkisästi esimerkiksi "mustin ulkoiluttamisesta".


title: Musti

text: Musti voi tarkoittaa ainakin seuraavia asioita:


title: Ӄ

text: Ӄ on kyrillinen kirjain. Se sisältyy hantin Surgutin murteen sekä tšuktšin aakkosiin. Tšuktšissa voidaan käyttää vaihtoehtoisesti myös kirjainta қ. Ӄ on muodostettu kyrillisestä kirjaimesta к lisäämällä siihen koukku.


title: Ӄ

text: Ӄ ääntyy hantissa ja tšuktšissa soinnittomana uvulaarisena klusiilina //.


title: Ӎ

text: Ӎ on kyrillinen kirjain. Se sisältyy ainoastaan kiltinänsaamen aakkosiin. Kirjain on muodostettu kyrillisestä kirjaimesta м lisäämällä siihen häntä.


title: Ӎ

text: Ӎ ääntyy kiltinänsaamessa soinnittomana bilabiaalisena nasaalina //.


title: IDEA league

text: IDEA League on viiden eurooppalaisen teknillisen yliopiston muodostama strateginen yhteenliittymä, jonka jäseniä ovat:


title: IDEA league

text: Ryhmä muodostui vuonna 1999. Johtoajatuksena oli koota yhteen samankaltaisia yliopistoja Euroopassa. Nämä yliopistot ovatkin opetus- ja tutkimusprofiileiltaan yhteneviä. Ne ovat myös omien maittensa suurimmat korkeakoulut, joissa annetaan sekä luonnontieteiden että teknisten tieteiden opetusta.


title: Institute for Advanced Study

text: Institute for Advanced Study on yksityinen, vuonna 1930 perustettu tieteellinen instituutti Princetonissa, New Jerseyn osavaltiossa Yhdysvalloissa. Vaikka laitos sijaitsee lähellä Princetonin yliopistoa, se ei ole osa sitä. Instituutti tunnetaan Albert Einsteinin ja John von Neumannin ”akateemisena kotina”.


title: Institute for Advanced Study

text: Institute for Advanced Studyssa ovat toimineet muun muassa seuraavat tieteilijät:


title: Kaiser Wilhelm -instituutti

text: Kaiser Wilhelm -instituutti () oli nimitys monille tiedeinstituuteille Saksassa ennen toista maailmansotaa. Instituutti yhdistettiin Max Planck -instituuttiin vuonna 1948.


title: Kaiser Wilhelm -instituutti

text: August von Trott zu Solz perusti instituutin 11. tammikuuta vuonna 1911.


title: Magdalena Abakanowicz

text: Magdalena Abakanowicz (20. kesäkuuta 1930 – 20. huhtikuuta 2017) oli puolalainen kuvanveistäjä. Hän syntyi aristokraattiseen puolalaisvenäläiseen sukuun.


title: Magdalena Abakanowicz

text: Hänen tuotantoonsa kuului muun muassa vuonna 1967 aloitettu "Abakan"-sarja. Monissa kankaista tehdyissä tilateoksissa keskeisessä osassa oli ihmishahmo. Viimeisiin hankkeisiin kuului "Agora", joka suunniteltiin julkiselle paikalle Chicagon Grant Parkiin. Abakanowiczillä oli näyttelyitä eri puolilla Eurooppaa, Yhdysvalloissa ja Japanissa.


title: Magdalena Abakanowicz

text: Abakanowicz oli taideakatemian professori Poznańissa 1965–1990.


title: Preussin tiedeakatemia

text: Preussin tiedeakatemia () on 11. heinäkuuta vuonna 1700 Berliiniin perustettu akatemia. Fredrik Vilhelm III perusti Leibnizin pyynnöstä akatemian nimellä "Kurfürstlich Brandenburgische Societät der Wissenschaften". Akatemian presidentiksi tuli Gottfried Leibniz.


title: Jakob Einstein & Co

text: Jakob Einstein & Co on Albert Einsteinin isän ja isän veljen perustama yritys.


title: Jakob Einstein & Co

text: Jakob Einstein perusti Müncheniin vesi- ja kaasujohtojen asennukseen keskittyneen yrityksen vuonna 1880. Yrityksen toiminta oli menestys ja yhtiö laajensi alaansa sähkötekniikkaan. Hermann Einstein tuli myöhemmin yrityksen perustamisen jälkeen osakkaaksi. Yrityksen toiminta oli menestys sähkötekniikan alalla ja he lopettivat alkuperäisen vesi- ja kaasujohtojen asennukseen keskittyneen puolen ja keskittyivät ainoastaan sähkötekniikkaan, joka oli uutta ennen 1900-lukua.


title: Jakob Einstein & Co

text: Kolme vuotta perustamisen jälkeen yhtiö hävisi Münchenin katuvalojen kunnostamiseen liittyneen kilpailun ja joutui taloudelliseen ahdinkoon. Saksan osasto päätettiin lopettaa ja toiminta siirrettiin Paviaan, Italiaan.


title: Jadwiga Maziarska

text: Jadwiga Maziarska (20. heinäkuuta 1913 – 24. elokuuta 2003) oli puolalainen taidemaalari. Hän valmistui Krakovan taideakatemiasta 1939.


title: Jadwiga Maziarska

text: Maziarska oli vuonna 1946 ns. Krakovan ryhmän perustajajäseniä. Hänellä on ollut lukuisia näyttelyitä Puolassa ja ulkomailla, ja hänen töitään on yksityisissä ja julkisissa kokoelmissa eri puolilla maailmaa.


title: Jadwiga Maziarska

text: Maziarska oli abstraktin taiteen taitaja ja yksi sen varhaisimpia edustajia maassaan. Häntä pidetään yhtenä merkittävimmistä sodanjälkeisen ajan taiteilijoista Puolassa.


title: Jadwiga Maziarska

text: Maziarska syntyi Sosnowiecissä ja kuoli 90 vuoden iässä 2003.


title: Matura

text: Matura on yleinen termi, jolla tarkoitetaan ylioppilastutkintoa, joka suoritetaan 18–19 vuoden iässä. Tutkinnon nimitys "matura" () perustuu sen merkitykseen eräänlaisena "kypsyyskokeena". Termi on käytössä Itävallassa, Albaniassa, Bosnia ja Hertsegovinassa, Bulgariassa, Kroatiassa, Italiassa, Liechtensteinissa, Makedoniassa, Montenegrossa, Puolassa, Serbiassa, Sloveniassa, Sveitsissä ja Ukrainassa.


title: Oskar Kokoschka

text: Oskar Kokoschka [kokoška] (1. maaliskuuta 1886 Pöchlarn, Itävalta-Unkari – 22. helmikuuta 1980 Montreux, Sveitsi) oli itävaltalaissyntyinen taidemaalari, joka tuli tunnetuksi ekspressionistisilla muotokuvillaan ajan merkkihenkilöistä.


title: Oskar Kokoschka

text: Kokoschka haavoittui ensimmäisessä maailmansodassa. Kansallissosialistisen Saksan johto piti hänen tuotantoaan rappiotaiteena, ja hän pakeni vuonna 1934 Prahaan. Hänestä tuli vuonna 1946 Britannian kansalainen ja Itävallan jälleen vasta vuonna 1978. Hän kävi Yhdysvalloissa 1947 ennen asettumistaan Sveitsiin, jossa hän asui huomattavan osan elämästään.


title: Oskar Kokoschka

text: Kokoschkalla oli intohimoinen ja ajoittain myrskyisä suhde Alma Mahleriin. Hänen myöhemmässä tuotannossaan on impressionismin piirteitä. Hän oli myös tunnustettu kirjailija ja julkaisi muun muassa muistelmansa. Kokoschkalle myönnettiin Erasmus-palkinto vuonna 1960. Hän kuoli Sveitsissä vuonna 1980.


title: Somme

text: Somme on Sommejoen mukaan nimetty Ranskan departementti numero 80. Se sijaitsee Englannin kanaalin rannikolla Pohjois-Ranskassa Picardien hallintoalueella. Departementti on pinta-alaltaan 6 170 neliökilometriä ja asukasluvultaan 571 211 (vuonna 2011). Sen pääkaupunki on Amiens. Somme on jaettu edelleen neljään arrondissementtiin, 46 kantoniin ja 783 kuntaan.


title: Somme

text: Somme oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Somme muodostettiin Picardien provinssista.


title: Somme

text: Sommen alueella on käyty useaan otteeseen taisteluita. Satavuotisessa sodassa käytiin Crécyn taistelu vuonna 1346. Ensimmäisessä maailmansodassa käytyjen laajamittaisten Sommen taistelujen jäljiltä alueella on runsaasti muistomerkkejä ja hautausmaita.


title: Craig Cathcart

text: Craig Cathcart (s. 6. helmikuuta 1989 Belfast) on pohjoisirlantilainen jalkapalloilija, joka edustaa Englannin valioliigassa pelaavaa Watfordia. Hän on pelipaikaltaan puolustaja.


title: Craig Cathcart

text: Manchester Unitedin nuorisojoukkueen kapteenina toiminut Cathcart on perinteinen oikeajalkainen keskuspuolustaja hyvillä taklauksillaan. Hän liittyi Unitedin harjoitusrinkiin heinäkuussa 2005. Cathcart pääsi edustusjoukkueen mukaan FA Cupin 6. kierroksen otteluun Middlesbroughia vastaan 19. maaliskuuta 2007, mutta oli koko ottelun vaihtopenkillä. Nemanja Vidićin loukkaannuttua hän oli kokoonpanossa myös seuraavissa otteluissa, muun muassa Mestarien liigan ottelussa AS Romaa vastaan. Hän ei päässyt kentälle ja pian hän putosi kokoonpanosta loukkaantuminen takia.


title: Craig Cathcart

text: Cathcart pelasi seuraavilla kausilla lainasopimuksella Royal Antwerpissä, Plymouth Argylessa ja Watfordissa. Kesällä 2010 hän siirtyi valioliigaan nousseeseen Blackpooliin. Hän pelasi putoamiseen päättyneellä kaudella 2010–2011 kaikkiaan 30 valioliigaottelua ja teki yhden maalin. Seuraavien kolmen kauden aikana hän pelasi Blackpoolissa 82 mestaruussarjan ottelua, joissa teki kaksi maalia.


title: Craig Cathcart

text: Cathcart siirtyi vapaalla siirrolla Watfordiin kesällä 2014. Ensimmäisellä kaudella hän pelasi 29 liigaottelua seuran noustessa mestaruussarjasta valioliigaan.


title: Craig Cathcart

text: Cathcart pelasi ensimmäisen A-maaottelunsa Pohjois-Irlannin maajoukkueessa 0–1-tappioon päättyneessä EM-karsintaottelussa Sloveniaa vastaan syyskuussa 2010. Ensimmäisen maaottelumaalinsa hän teki EM-karsintaottelussa Suomea vastaan lokakuussa 2015. Kaikkiaan hän on marraskuuhun 2018 mennessä pelannut 40 maaottelua, joissa hän on tehnyt kaksi maalia. Hän on pelannut yksitoista EM- ja kuusi MM-karsintaottelua. Hän pelasi neljä karsintaottelua Pohjois-Irlannin selviytyessä EM-kilpailuihin 2016.


title: Jakob Einstein

text: Jakob Einstein oli Albert Einsteinin setä ja yksi tärkeimmistä opettajista hänen nuoruudessaan. Jakob Einsteinilla oli Jakob Einstein & Co niminen yritys, jossa Albert Einsteinin isä, Hermann Einstein, oli osakkaana.


title: Jakob Einstein

text: Jakob Einstein opetti Albert Einsteinia matematiikassa, jopa yli sen mitä koulussa opetettaisiin. Toinen merkittävä hahmo Einsteinin matemaattisessa oppimisessa oli Max Talmund.


title: Varastonhoitaja

text: Varastonhoitaja on logistiikan perustutkinto, joka kuuluu tekniikan ja liikenteen alaan. Myös autonkuljettaja ja lentoasemahuoltaja ovat logistiikan perustutkintoja.


title: Varastonhoitaja

text: Varastopalvelujen koulutusohjelman suorittaneen tulee hallita varastoalan perustehtäviä käsin ja koneellisesti esimerkiksi trukkia ja automaattisia laitteita käyttäen. Hänen on myös osattava logistiisiin perusvalmiuksiin kuuluvia asioita, kuten tavaran varastointi, kuljetusasiakirjat, talous, kierrätys, varastokirjanpito sekä tietoverkot ja niiden tekniset sovellukset. Varastonhoitajan on tunnettava varastotalous ja sen vaikutus yrityksen talouteen. Hänen tulee myös tietää kansainvälisten materiaalivirtojen perustoiminnat.


title: Varastonhoitaja

text: Keskeinen sisältö varastopalvelujen koulutusohjelmassa on tavaran vastaanotto, tavaran säilytys ja keräily, inventointi ja saldonhallinta, tavaran lähetys, ADR-kappaletavarakuljetusten perusteet (vaaralliset aineet), varaston tietojärjestelmät, trukin käyttö ja huolto, EA1 (ensiaputaidot) ja hygieniaosaamistodistus, jota edellytetään elintarvikevarastoissa.


title: Varastonhoitaja

text: Varastonhoitajan tehtäviin kuuluu tavaran vastaanottoa, keräilyä, pakkaamista, lähettämistä, auton lastaamista tai tyhjentämistä tilanteesta riippuen. Tämä ilmenee rahtikirjasta niin sanottujen toimituslausekkeiden avulla, sillä niissä on yleensä määritelty kuka pakkaa ja purkaa lastin ja miten kuorma toimitetaan perille. Varastonhoitajan on myös merkittävä lähettämänsä pakkaus asianomaisin kolli-, käsittely- ja varoitusmerkinnöin. Myös asiakaspalvelu on tärkeä osa logistiikka-alan työtä.


title: Varastonhoitaja

text: Varastonhoitajan tutkinnon suorittajat työllistyvät kaupan, teollisuuden ja julkisen sektorin palvelukseen. Logistiikan perustutkinto antaa Suomessa yleisen jatko-opintokelpoisuuden ammattikorkeakouluihin ja yliopistoihin siltä osin mitä asianomainen yliopisto päättää.


title: Mike Westhues

text: Mike Westhues (oik. "Michael Westhues", 22. tammikuuta 1949 – 17. helmikuuta 2013) oli yhdysvaltalainen Suomessa asunut laulaja, lauluntekijä ja kitaristi.


title: Mike Westhues

text: Westhues oli 1970-luvulla Suomessa asuessaan tiiviisti mukana suomalaisessa musiikkielämässä ja oli yhteistyössä muun muassa Wigwamin kanssa. Hän muutti kuitenkin Ruotsiin ja sitä kautta esiintymään eri puolilla Eurooppaa. 1970-luvun lopulla hän palasi poikansa ja suomalaisen vaimonsa kanssa Yhdysvaltoihin Indianapolisiin. 2004 hän muutti jälleen vaimonsa kanssa Suomeen ja levytti 2007 albumin "Shades of Blue".


title: Hans Scharoun

text: Bernhard Hans Henry Scharoun (20. syyskuuta 1893, Bremen – 25. marraskuuta 1972, Berliini) oli saksaslainen arkkitehti, joka suunnitteli muun muassa Berliinin filharmonikkojen konserttitalon (1963).


title: Hans Scharoun

text: Scharoun kirjoitti ylioppilaaksi Bremerhavenissa 1912 ja opiskeli arkkitehtuuria Berliinin teknillisessä yliopistossa vuoteen 1914, saattamatta opintojansa koskaan loppuun. Hän osallistui 18-vuotiaana arkkitehtuurikilpailuun, jonka tavoitteena oli uudenaikaistaa bremerhavenilainen kirkko.


title: Hans Scharoun

text: Scharoun pysyi kotimaassaan ”kolmannen valtakunnan” aikana ja suunnitteli muun muassa "Haus Schminken" Löbaussa (1933). Ainoa hänen suunnittelemansa rakennus Saksan ulkopuolella on Saksan suurlähetystö Brasiliassa. Osa merkittävistä töistä viimeisteltiin vasta Scharounin kuoleman jälkeen.


title: Hans Scharoun

text: Scharounille myönnettiin Erasmus-palkinto vuonna 1970. Hän kuoli Berliinissä 1972.


title: Ninette de Valois

text: Dame Ninette de Valois eli alkuaan "Edris Stannus" (6. kesäkuuta 1898, Blessington, Irlanti– 8. maaliskuuta 2001, Lontoo, Englanti) oli irlantilaissyntyinen brittiläinen balettitanssija ja koreografi.


title: Ninette de Valois

text: Valois kuului 1920-luvulla Sergei Djagilevin Ballets russes -ryhmään. Hän perusti Lontoon Royal Ballet Schoolin ja vuonna 1931 Sadler’s Wells -baletin, josta kehittyi myöhemmin Royal Ballet jota hän johti vuosikymmeniä. Hänen tunnetuimpia koreografioitaan on muun muassa "The Rake's Progress". Hän lähti kuninkaallisesta baletista virallisesti 1963.


title: Ninette de Valois

text: Valoisista tuli Kunnialegioonan jäsen 1950, Brittiläisen imperiumin ritarikunnan jäsen 1951 ja Order of the Companions of Honourin jäsen 1982. Hänelle myönnettiin Order of Merit vuonna 1992. Hän kuoli Lontoossa 102-vuotiaana.


title: Ninette de Valois

text: Ninette de Valoisille myönnettiin Erasmus-palkinto 1974.


title: Chris Eagles

text: Christopher Eagles (s. 19. marraskuuta 1985 Hemel Hempstead, Englanti) on englantilainen jalkapalloilija, joka edustaa Bolton Wanderersiä. Hän on pelipaikaltaan laitalinkki.


title: Chris Eagles

text: Alun perin Watfordin juniori, mutta 16-vuotiaana Manchester Unitedin nuorisoakatemiaan siirtynyt Eagles teki edustusjoukkuedebyyttinsä seuran paidassa 28. lokakuuta 2003 liigacupin ottelussa Leedsiä vastaan. Tammikuun 2005 lopulla hänet lainattiin Watfordiin. Myöhemmin hän pelasi lainasopimuksella myös Sheffield Wednesdayssä ja NEC:ssä.


title: Chris Eagles

text: 28. huhtikuuta 2007 Eagles teki ensimmäisen Valioliiga-maalinsa Unitedin paidassa 4–2-voitto-ottelussa Evertonia vastaan. Toisella puoliajalla kentälle tullut Eagles teki maalinsa 93. minuutilla ja voiton ansiota ManUn ero Chelseaan kasvoi jo viiteen pisteeseen. Kauden päätteeksi Eagles pääsikin juhlimaan ManUn kanssa liigamestaruutta.


title: Chris Eagles

text: Kesällä 2008 Eagles siirtyi Burnleyyn, jonka kanssa hän teki kolmevuotisen sopimuksen.


title: Chris Eagles

text: Vuoden 2011 heinäkuussa Eagles ja seurakaverinsa Tyrone Mears siirtyivät valioliigaseura Boltoniin yhteensä noin 3 miljoonan punnan siirtosummalla.


title: Michele Besso

text: Michele Besso (25. toukokuuta 1873– 15. maaliskuuta 1955) oli sveitsiläis-italialainen insinööri ja Albert Einsteinin hyvä ystävä heidän opiskellessa ETH Zürichissä ja koulujen jälkeen Sveitsin patenttitoimistossa. Besson ajatellaan johdattaneen Einsteinin Ernst Machin töihin, jotka ovat todella skeptisiä fysiikan suhteen.


title: Edward Schillebeeckx

text: Edward Cornelis Florentius Alfonsus Schillebeeckx (12. marraskuuta 1914 Antwerpen, Belgia – 23. joulukuuta 2009 Nijmegen, Alankomaat) oli yli puolet elämästään Alankomaissa asunut belgialainen dominikaani, jonka teologisia kirjoja on käännetty lukuisille kielille.


title: Edward Schillebeeckx

text: Schillebeeckx sai varhaiskoulutuksensa jesuiitoilta ja opiskeli myöhemmin teologiaa ja filosofiaa Leuvenissa. Hän liittyi dominikaaneihin 1934 ja muutti vuonna 1958 Nijmegeniin. Siellä hän toimi eläkkeelle jäämiseensä saakka professorina Radboud-yliopistossa.


title: Edward Schillebeeckx

text: Schillebeeckx voitti ensimmäisenä teologina Erasmus-palkinnon 1982.


title: Leó Szilárd

text: Leó Szilárd (; 11. helmikuuta 1898 – 30. toukokuuta 1964) oli unkarilaissyntyinen yhdysvaltalainen ydinfyysikko, joka keksi fissiossa ilmenevän ketjureaktion. Szilárd osallistui Yhdysvaltain armeijan Manhattan-projektiin, jonka päämääränä oli kehittää ydinase.


title: Leó Szilárd

text: Szilárd syntyi 11. helmikuuta vuonna 1898 Budapestissa. Hänen isänsä oli rakennusinsinööri Louis Szilárd () ja äiti Tekla Szilárd. Leó oli perheen lapsista vanhin. Hänellä oli kaksi sisarusta: kaksi vuotta nuorempi Béla ja kolme vuotta nuorempi Rószi.


title: Leó Szilárd

text: Szilárd kävi lukionsa kotikaupungissansa vuosina 1908–1916. Hän päätti opiskella itsensä insinööriksi Budapestin teknillisessä korkeakoulussa. Hän aloitti opintonsa vuonna 1916, mutta ensimmäisen maailmansodan takia hänen oli keskeytettävä opinnot ja liityttävä armeijaan. Vuonna 1919 hän aloitti opinnot Budapestissä uudelleen, mutta hän katsoi parhaimmaksi muuttaa pois maasta kasvaneen antisemitismin takia. Miklós Horthyn hallitsemassa Unkarissa säädettiin korkeakouluihin kiintiöt juutalaisopiskelijoille.


title: Leó Szilárd

text: Muutettuaan Saksaan, Szilárd kirjautui Technische Universität Berliniin. Hän jatkoi insinööriksi opiskelua, mutta pian Saksaan muuton jälkeen hän vaihtoi pääaineensa fysiikkaan. Häntä opettivat muun muassa Einstein, Planck ja von Laue. Szilárd väitteli tohtoriksi vuonna 1922 työllään "Über die thermodynamischen Schwankungserscheinungen". Työ sai parhaimman mahdollisen arvosanan, mutta myös kehuja Einsteinilta. Väittelemisensä jälkeen hän pääsi von Lauen apulaiseksi Berliinin yliopiston teoreettisen fysiikan laitokselle. Väitöstyön jälkeisen tutkinnon hän sai valmiiksi vuonna 1927. Berliinissä asuessaan Szilárd työskenteli useiden keksintöjen parissa. Yksi Saksassa patentin saanut keksintö oli syklotroni.


title: Leó Szilárd

text: Natsien päästyä valtaan Saksassa Szilárd muutti useiden muiden tapaan Britanniaan. Britanniassa hän aloitti ketjureaktion tarkastelemisen. Aiemmin 1930-luvulla oli löydetty neutroni, joka on sähköisesti varautumaton hiukkanen. Koska neutronit ovat sähköisesti neutraaleja, ne pystyisivät tunkeutumaan atomin ytimeen esteettä. Szilárd ajatteli, että tätä ominaisuutta hyväksi käyttäen saattaisi olla mahdollista löytää neutronien aiheuttama ydinreaktio, jossa vapautuisi energian lisäksi uusia neutroneita, jotka saattaisivat synnyttää lisää vastaavia reaktioita. Szilárd halusi kokeilla ajatustaan käytännössä, mutta rahoituksen puutteen takia hän pystyi järjestämään vaatimattomia kokeita, joiden tulokset olivat heikkoja.


title: Leó Szilárd

text: Szilárd matkusti Yhdysvaltoihin Columbian yliopistoon vierailevana tutkijana vuonna 1938. Yhdessä Fermin kanssa he huomasivat vuonna 1939 uraanin olevan sopiva alkuaine ketjureaktion aikaansaamikseksi.


title: Leó Szilárd

text: Toukokuussa 1964 Szilárd kuoli nukkuessaan sydänkohtaukseen.


title: Rollie Stiles

text: Rolland Mays "Rollie" Stiles (17. marraskuuta 1906 – 22. heinäkuuta 2007) oli yhdysvaltalainen baseballin pelaaja. Hän oli Major League Baseballin syöttäjä ja pelasi Baltimore Oriolesille, silloiselle St. Louis Brownsille, vuosina 1930–1933.


title: Rollie Stiles

text: Stilesin ensimmäinen peli oli 19. kesäkuuta 1930 ja viimeinen 1. lokakuuta 1933. Hän täytti sata vuotta marraskuussa 2006, ja oli ennen kuolemaansa vanhin elossa oleva entinen Major League Baseball -pelaaja.


title: Rollie Stiles

text: Stiles oli kotoisin Arkansasin osavaltiosta.


title: Billy Werber

text: William Murray ”Billy” Werber (20. kesäkuuta 1908 – 22. tammikuuta 2009) oli yhdysvaltalainen baseballpelaaja. Hän pelasi kolmantena pesämiehenä Major League -tasolla vuosina 1930–1942.


title: Billy Werber

text: Werberin joukkueina olivat hänen ammattilaisuransa aikana New York Yankees (1930, 1933), Boston Red Sox (1933–1936), Philadelphia Athletics (1937–1938), Cincinnati Reds (1939–1941) ja New York Giants (1942).


title: Billy Werber

text: Werberistä tuli iäkkäin elossa oleva entinen Major League Baseball -pelaaja Rollie Stilesin kuoltua satavuotiaana 22. heinäkuuta 2007. Werber itsekin kuoli satavuotiaana tammikuussa 2009.


title: Tony Malinosky

text: Anthony Francis ”Tony” Malinosky (5. lokakuuta 1909 Collinsville, Illinois – 8. helmikuuta 2011) oli yhdysvaltalainen baseballpelaaja. Hän toimi Major League Baseballissa ja pelasi vuonna 1937 kolmosena ja short stopina Brooklyn Dodgersille.


title: Tony Malinosky

text: Malinosky pelasi ensimmäisen pelinsä 26. huhtikuuta ja viimeisensä 16. heinäkuuta. Hän ennätti pelata kaikkiaan 35 peliä. Hän oli vanhin elossa ollut entinen Major League Baseball -pelaaja; hän kuoli 101-vuotiaana helmikuussa 2011.


title: Marian Smoluchowski

text: Marian Ritter von Smolan Smoluchowski (28. toukokuuta 1872 – 5. syyskuuta 1917) oli puolalainen tieteilijä, joka teki mittavan työn tilastollisen fysiikan parissa. Smoluchowski oli myös vuorikiipeilijä.


title: Marian Smoluchowski

text: Smoluchowski syntyi Vorderbrühlissa, lähellä Wieniä. Wienissä hän opiskeli fysiikkaa, jossa häntä opettivat muun muassa Joseph Stefan ja Franz S. Exner. Ludwig Boltzmann oli Smoluchowskin opiskeluajan töissä Münchenin yliopistossa. Boltzmannin palatessa Wienin yliopistoon vuonna 1894 oli Smoluchowski tuolloin armeijassa. Smoluchowskilla ja Boltzmannilla ei näyttäisi olleen minkäänlaisia yhteyksiä, vaikka Smoluchowskin työllä on paljon yhteistä Boltzmannin ideoiden kanssa. Smoluchowski opiskeli muutaman vuoden Pariisin, Glasgow’n ja Berliinin yliopistoista hän muutti Lviviin vuonna 1899, jossa hän sai paikan Lvivin yliopistossa.


title: Marian Smoluchowski

text: Smoluchowski kuoli punatautiepidemiaan vuonna 1917. Smoluchowskin kunniaksi jaetaan Smoluchowski-palkintoa.


title: Marian Smoluchowski

text: Smoluchowski työskenteli kineettisen kaasuteorian ja Brownin liikkeen parissa samaan aikaan Albert Einsteinin kanssa. Smoluchowski ehdotti yhtälöä, josta tuli stokastisen prosessin perusta.


title: Miep Gies

text: Miep Gies (15. helmikuuta 1909 Wien–11. tammikuuta 2010) oli yksi henkilöistä, jotka piilottivat ja suojelivat Anne Frankin perhettä natsien juutalaisvainoilta Alankomaiden miehityksen aikana. Hän löysi ja talletti jälkipolville Anne Frankin päiväkirjat, jotka myöhemmin julkaistiin kuvauksena elämästä holokaustin keskellä.


title: Miep Gies

text: Gies evakuoitiin joulukuussa 1920 Wienistä Leideniin, sillä hänen kotialueellaan oli yhä ruokapula ensimmäisen maailmansodan jäljiltä. Hän siirtyi Amsterdamiin 1922.


title: Miep Gies

text: Gies meni naimisiin Jan Giesin kanssa ja sai ainoan lapsensa vuonna 1950. Anne Frankin päiväkirjan julkaisun jälkeen hänet on mm. julistettu vanhurskaaksi kansakuntien joukossa. Hänelle on myönnetty vuonna 1994 Saksan Bundesverdienstkreuz, vuonna 1995 Yad Vashem -mitali sekä Raoul Wallenberg -palkinto. Alankomaiden kuningatar Beatrix löi hänet Oranje-Nassaun ritarikunnan ritariksi vuonna 1997. Vuonna 1994 Miep Gies sai Saksan Liittotasavallan ansioristin. Hän vastaanotti Los Angelesissa yhdessä Jon Blairin kanssa Oscarin 1996 dokumenttielokuvasta "Anne Frank Remembered".


title: Miep Gies

text: Hän on kirjoittanut kirjan "Anne Frank, suojattini" (; Tammi 1988).


title: Manchesterin yliopisto

text: Manchesterin yliopisto on Manchesterissa, Englannissa sijaitseva yliopisto. Se on suurin viidestä yliopistosta Manchesterissa sekä koko Isossa-Britanniassa. Nykymuotonsa yliopisto sai vuonna 2005, kun Victoria University of Manchester ja University of Manchester Institute of Science and Technology (UMIST) yhdistettiin. Yliopisto on osa Russell-ryhmää.


title: Manchesterin yliopisto

text: Monet tiedemiehet ja taiteilijat ovat opiskelleet tai työskennelleet Manchesterin yliopistossa. Alla olevaan listaan on koottu tunnetuimpia esimerkkejä. Nobelistit ovat tummennettuina.


title: Lindex

text: Lindex on Stockmann-konserniin kuuluva ruotsalainen vaatekauppaketju. Sillä on myymälöitä Pohjoismaissa, Baltiassa, Venäjällä, Keski-Euroopassa ja Lähi-idässä. Lindexin tuotevalikoimassa on muotimallistot naistenvaatteita, naisten alusvaatteita ja lastenvaatteita.


title: Lindex

text: Vuodesta 2002 ketju on ollut vuosittain mukana Syöpäsäätiön Roosa nauha -kampanjassa. Syksyllä 2016 lanseerattuun mallistoon kuului rannekoru, jonka koko tuotto lahjoitetaan rintasyövän vastaiseen työhön.


title: Lindex

text: Vuonna 1954 ruotsalaiset Ingemar Boman ja Bengt Rosell perustivat Fynd-nimisen alusvaatemyymälän Alingsåsiin, Ruotsiin. Pian tämän jälkeen ostettiin Göteborgista Lindex-niminen yritys, joka antoi nimensä tuleville myymälöille. 1960-luvulla otettiin valikoimaan alusvaatteiden lisäksi myös naistenvaatteita, erityisesti jumppereita ja puseroita. Toiminta laajeni yhä, ja ensimmäinen Lindex-myymälä avattiin Norjaan.


title: Lindex

text: 1970-luvulla Lindex laajensi Ruotsissa ja Norjassa. Valikoima laajeni ja Lindex tulee tunnetuksi myös hameista, naisten housuista sekä lastenvaatteista. 1980-luvulla laajentuminen saavutti huippunsa. Sisäänostorutiinit muuttuivat paljon, kun lähes kaikki tekstiilituotanto siirrettiin ulkomaille. Lindex kokeili uusia markkinoita, kuten Tanskaa, Isoa-Britanniaa ja Suomea, mutta 1980-luvun lopussa liiketoiminta keskittyi Ruotsiin, Norjaan ja Suomeen. 1980- ja 1990-luvun vaihteessa Lindex oli muutamia vuosia päivittäistavarajätti ICA:n omistuksessa yhdessä Gulins-vaateketjun ja Ellos-postimyyntiyrityksen kanssa, mutta ICA luopui näistä pian ja keskittyi taas ruokakauppabisnekseen. Vuonna 1993 Lindex avasi ensimmäisen tuotantokonttorinsa Hongkongissa ja alkoi tehdä tarkastuksia tehtailla, jotta varmistetaan, että tavarantoimittajat eivät käytä lapsityövoimaa. Yrityksen vaatimukset tavarantoimittajille kasvavat ja tavarantoimittajia koskeva menettelyohje syntyi. 1990-luvun lopulla yritys osti Fix-tuotemerkin, johon kuuluu lastenvaatteita.


title: Lindex

text: Lindex on 2000-luvulla ryhtynyt laajentamaan toimintaansa Itä-Eurooppaan avaamalla myymälöitä Baltian maissa ja Tšekissä. Vuonna 2007 Lindex avasi Ruotsissa verkkokaupan, jossa on myynnissä noin 70 prosenttia Lindexin valikoimasta naistenvaatteita, alusvaatteita ja lastenvaatteita.


title: Lindex

text: Suomalainen pörssiyritys Stockmann tuli Lindexin omistajaksi vuonna 2007. Stockmannin avulla avattiin ensimmäinen Lindex-myymälä Venäjälle, Pietariin vuonna 2008. Tämän lisäksi Lindex aloitti franchising-toiminnan Lähi-idässä. Lindexillä on yli 440 myymälää 14 maassa ja verkkokauppa EU:n alueella sekä Norjassa.


title: Matti Lehtinen

text: Matti Kalervo Lehtinen (s. 24. huhtikuuta 1922 Lappee) on suomalainen laulaja (baritoni).


title: Matti Lehtinen

text: Matti Lehtinen opiskeli laulua Sibelius-Akatemiassa vuosina 1945–1948 ja sen oopperaluokalla 1946–1949. Tukholman Kuninkaallisen musiikkikorkeakoulun oopperaluokalla hän opiskeli 1949.


title: Matti Lehtinen

text: Ensikonserttinsa Lehtinen piti Helsingissä 1948, ja samana vuonna oli hänen oopperadebyyttinsä Suomalaisessa Oopperassa.


title: Matti Lehtinen

text: Lehtinen oli kiinnitettynä Suomalaiseen Oopperaan vuosina 1949–1951 ja sitten Kölnin oopperaan 1952–1955. Hän toimi vapaana konsertti- ja oratoriolaulajana 1955–1963 ja tulkitsi myös paljon liediä.


title: Matti Lehtinen

text: Lehtinen kiinnitettiin 1963 Suomen Kansallisoopperaan, jossa hän oli solistina vuoteen 1967.


title: Matti Lehtinen

text: Sibelius-Akatemian laulutaiteen professorina Lehtinen toimi 1963–1987 ja laulun ainejohtajana 1980–1987. Hänen oppilaitaan olivat muun muassa Jaakko Hietikko, Jaakko Kortekangas ja Esa Ruuttunen. Hän on toiminut myös laulukilpailujen tuomariston jäsenenä.


title: Matti Lehtinen

text: Lehtinen on pitänyt konsertteja kotimaansa lisäksi monissa Euroopan maissa sekä Yhdysvalloissa. Hän on myös levyttänyt runsaasti suomalaista musiikkia.


title: Matti Lehtinen

text: Lehtinen on tulkinnut esimerkiksi suomalaisten oopperoiden baritoniosuuksia sekä Erik Bergmanin kuoro-orkesteriteoksia. Hän esitti ensimmäisenä Aarre Merikannon oopperan "Juha" nimiroolin radioesityksessä 1958. Hän oli Juha myös 1967 Suomen Kansallisoopperan ensimmäisessä "Juhan" näyttämötoteutuksessa sekä ensimmäisessä "Juhan" kokonaislevytyksessä.


title: Matti Lehtinen

text: Monet Lehtisen esityksistä on äänitetty Yleisradion kantanauhoille. Usein Yle Radio 1:ssä kuultavia ovat muun muassa pianisti Pentti Koskimiehen kanssa tallennetut "Hurtti ukko" (1956) ja "Väinämöisen laulu auringolle", kanteleensoittaja Ulla Katajavuoren kanssa tallennettu "Kallavesj" (1959) sekä Jorma Panulan johtaman soitinyhtyeen kanssa tallennettu "Lapin joulu" (1962).


title: Matti Lehtinen

text: Noin 60 ooppera- ja operettiroolia, joista tärkeimpiä:


title: Abraham Flexner

text: Abraham Flexner (13. marraskuuta 1866 – 21. syyskuuta 1959) oli yhdysvaltalainen pedagogi. Hänen Carnegie-säätiön tilauksesta kirjoittamansa "Flexner Report" (1910) lääketieteen koulutuksesta Yhdysvalloissa ja Kanadassa johti moniin muutoksiin alan koulutuksessa Pohjois-Amerikassa. Flexner oli myös yksi Princetonissa sijaitsevan Institute for Advanced Studyn perustajista.


title: Turun piirustuskoulu

text: Turun piirustuskoulu (Åbo ritskola) on perinteikäs turkulainen taideoppilaitos, jonka oppilaina on ollut runsaasti myöhemmin menestyneitä taiteilijoita. Turun piirustuskoulu on Suomen ensimmäinen varsinainen taidekoulu, joka täytti vuonna 2010 jo 180 vuotta. Se on nykyisin osa Turun ammattikorkeakouluun kuuluvaa Turun taideakatemiaa.


title: Turun piirustuskoulu

text: Turussa toimi jo vuodesta 1707 Turun akatemian eli yliopiston yhteydessä piirustussali, jossa oli mahdollista saada ohjattua piirustuksen opetusta aina vuoteen 1828 asti ja Turun palon jälkeen Helsingin yliopistossa. Muuten taideopetusta saattoi saada vain ulkomailla. Turun piirustuskoulu on myös Euroopan ensimmäisiä yleisiä taidekouluja, joissa opetusta saivat nauttia sekä tytöt että pojat jo vuodesta 1852 lähtien.


title: Turun piirustuskoulu

text: Turun piirustuskouluna tunnetun taidekoulun toiminta alkoi vuonna 1830 Turun maalariammattikunnan alaisena. Suomen taideyhdistyksen alaisena Helsingistä käsin johdettuna kouluna se toimi vuodesta 1852 aina vuoteen 1905 asti. Suomen Taideyhdistyksen piirustuskoulu oli perustettu Helsinkiin (nykyisin Kuvataideakatemia) vasta vuonna 1848.


title: Turun piirustuskoulu

text: Turun piirustuskoululla on historiansa aikana ollut useita nimiä. Siitä tuli "Turun Taideyhdistyksen piirustuskoulu" paikallisen taideyhdistyksen siirryttyä koulun ylläpitäjäksi vuonna 1906. Nykyisin Turun piirustuskoulu on osa Turun taideakatemiaa, ja se toimii Turun ammattikorkeakoulun kuvataiteen koulutusohjelmana. Turun taideakatemiaan on Turun piirustuskoulusta siirtyneen kuvataiteen opetuksen ohella yhdistetty myös esittävien taiteiden, musiikin, viestinnän ja valokuvauksen opetusta. Koulusta valmistuu nykyisin kuvataiteilijoita (AMK). Opetus on kuitenkin suunnilleen samaa kuin aikaisemminkin.


title: Turun piirustuskoulu

text: Turun piirustuskoulussa ovat opiskelleet muiden muassa Alpo Jaakola, Kaj Stenvall ja Wäinö Aaltonen. Opiskelijoihin ovat kuuluneet myös Victor Westerholm, Otto Mäkilä ja Ismo Kajander, jotka ovat toimineet myös koulun rehtoreina tai johtajina. Luettelo Turun piirustuskoulun oppilaista toisaalla Wikipediassa antaa kuvaa siitä, kuinka monet oppilaista ovat lähteneet taiteilijan uralle. Useat taideopiskelijat ovat jatkaneet taidemaalareina, kuvanveistäjinä, taidegraafikkoina, kuvataideopettajina, mainosalalla tai jonkin muun kuvataidealan edustajina.


title: Turun piirustuskoulu

text:
Turun piirustuskoulu perustettiin Tukholman vapaiden taiteiden akatemian mallin mukaan. Alkuvaiheessa vuonna 1830 koulu oli osa Turun maalariammattikunnan toimintaa ja tarkoitettu vain oppipojille ja kisälleille. Opetustilana oli perustaja maalarimestari Carl Gustaf Söderstrandin talo. Oppilaita oli vähän, samoin viikkotunteja ja opetus keskittyi pelkästään piirtämiseen. Koulun aloitteen tekijä oli ollut 30-vuotias Carl Gustaf Söderstrand, joka oli saanut opetusta Tukholman taideakatemiassa. Koska piirustuskoulussa huomioitiin jo alkuvaiheessa taiteilijoiksi aikovien koulutustarpeet, koulusta tuli vähitellen tärkeä opinahjo myös kuvataiteilijoille.
Vuonna 1843 perustettiin edistyneimpiä oppilaita varten antiikkiluokka, jossa harjoiteltiin piirtämistä kipsimallien mukaan. Pietarista ja Tukholmasta oli hankittu antiikin veistosten kipsijäljennöksiä. Tämänkin uudistuksen alkuunpanija oli Söderstrand ja hän itse johti opetusta. Hovimaalari Robert Wilhelm Ekman astui koulun johtoon kevätlukukaudella vuonna 1846 ja opetus jakautui siitä lähtien Ekmanin ja Söderstrandin kesken. Uudistuksista huolimatta koulu oli edelleen avoin vain maalarioppipojille. Taloudelliset vaikeudet ja opetustilojen puutteet hankaloittivat toimintaa. Tarkoituksena oli avata koulu jo samana vuonna myös muille oppilaille, mutta se onnistui vasta viisi vuotta myöhemmin 1852, jolloin koulu siirtyi Suomen Taideyhdistyksen omistukseen. Vuosi 1852 on merkittävä myös sikäli, että koulun ovet avautuivat silloin myös naispuolisille opiskelijoille. Jokainen maksava oppilas kelpasi ja avustuksia annettiin STY:n vuonna 1949 hyväksyttyjen säännösten mukaan vain piirustuskoulujen "köyhille nuorukaisille". Yleensä kouluun opiskelemaan tulleet tytöt olivatkin varakkaista kodeista.


title: Turun piirustuskoulu

text: Helsingissä perustettiin Suomen Taideyhdistys (STY) vuonna 1846, samana vuonna, jona Robert Wilhelm Ekman tuli Turun piirustuskoulun johtajaksi. Helsinkiin perustettiin marraskuussa 1848 myös Suomen taideyhdistyksen piirustuskoulu. Kolme vuotta myöhemmin, kun turkulaiset tarjoutuivat perustamaan STY:lle Turun haaraosaston, STY tarjoutui ottamaan Turun piirustuskoulun hallintaansa. Taloudellisista syistä Turussa hyväksyttiin asia ja luovuttiin samalla myös omasta taideyhdistyshankkeesta.


title: Turun piirustuskoulu

text: Ekmanin tultua koulun johtoon antiikkiluokkaa uudistettiin, ja mukaan otettiin myös alastonmallin piirtäminen.. Toisinaan katsotaankin, että koulu olisi varsinaisesti perustettu vasta vuonna 1846, jolloin Ekmanista tuli koulun nimeltä mainittu johtaja..


title: Turun piirustuskoulu

text: Piirustuskoulua tutkinut Margareta Willner-Rönnholm pitää sekä loogisena seurauksena että yllättävänä kehityksenä, että käsityöläismaalareille tarkoitettu koulu muuttui vähitellen vapaiden taiteilijoiden opinahjoksi. Monet tuon aikakauden taiteilijoista aloittivatkin kuvataiteilijan uransa ammattikuntamaalareina. Tällaisia olivat muun muassa Suomessa toiminut ruotsalainen muotokuvamaalari Johan Erik Lindh sekä Tukholman taideakatemiassa opintojaan jatkanut Gustaf Wilhelm Finnberg). Ammattikuntalaitos lakkautettiin vuonna 1868.


title: Turun piirustuskoulu

text: Johtajana ja ensimmäisenä opettajana Carl Gustaf Söderstrand toimi vuosina 1830–1846 ja Robert Wilhelm Ekman vastaavissa tehtävissä vuosina 1846–1873. Vaikka vain Ekman sai palkkaa opetustyöstään, niin ilmeisesti Söderstrand toimi uskollisesti avustajana aina kuolemaansa vuoteen 1862 asti. Tuon ajan oppilaista tiedetään ainakin kaksi Johan Erik Lindh ja Gustaf Wilhelm Finnberg.


title: Turun piirustuskoulu

text: Koulu sijaitsi Robert Wilhelm Ekmanin aikana osoitteessa Piispankatu 8, jossa nykyään sijaitsee Åbo Akademin Axelia-instituuttirakennus ja jota vastapäätä on arkkipiispan virkatalo.. R. W. Ekman jatkoi opetus- ja johtotehtävissä edelleen vuodesta 1846 aina vuoteen1873, samoin Carl Gustaf Söderstrand oli mukana vielä 1858–1859. Walter Runeberg tuli keväällä 1873 hoitamaan johto- ja opetustehtäviä sekä August Tholander opettajaksi kevätlukukaudella 1873. Karl Konstantin Hellsten oli seuraavana vuonna 1873-1874 johtajana ja ensimmäinen opettajana. Oppilaista tiedetään tältä ajalta ainakin Alexandra Frosterus-Såltin, Berndt Lindholm ja Victor Westerholm. Yleensäkään oppilaista ennen vuotta 1871, jolloin inspehtori Lönnblad alkoi pitää oppilasmatrikkelia, ei tiedetä paljoakaan.


title: Turun piirustuskoulu

text: Opetus, tavoitteet ja menetelmät


title: Turun piirustuskoulu

text: Sekä Turun että Helsingin piirustuskoulun, siis molempien Suomen taideyhdistyksen piirustuskoulujen tehtävänä oli antaa oppilaille vain taiteen perusopetusta, jonka tarkoituksena oli olla vain pohjana jatko-opinnoille ulkomailla. Tuolloin ammattitaiteilijoiksi pyrkivät olivat vielä poikkeuksia oppilaiden joukossa. Piirustuksenopetusta oli vain muutamana iltana viikossa ja lapset ja nuoret saattoivat samaan aikaan päivisin käydä jotain muuta koulua. Oppilaiden ei haluttu alkavan maalaamista liian varhain, joten maalaaminen ei kuulunut opetusohjelmaan. Ekman kirjoitti Uno Cygnaeukselle: ""sillä kerran pensseliä pideltyään he halveksivat antiikin mukaan piirtämistä. He eivät edes halua maalata luonnon, vaan mielikuvituksen mukaan, ja tämä vie turmioon"". Riittävästi kiinnostuneiden oppilaiden annettiin kuitenkin kokeilla öljymaalausta. Kevätlukukaudella 1868 luonnon mukaan piirtäminen otettiin mukaan opetusohjelmaan. Alettiin piirtää myös miesmallia, joka poseerasi esimerkiksi "napolilaisena kalastajana, alastomana paitsi vyötäröltä".


title: Turun piirustuskoulu

text: Ekmanin kuoltua 19.2.1873 koulu ajautui puoleksitoista vuodeksi tyhjäkäynnille, kunnes sen johtoon tuli Thorsten Waenerberg. Waenerberg oli 28-vuotias, kun hänet valittiin piirustuskoulun johtajaksi, ja hän toimi tehtävässä ja alkeiskoulun opettajana vuoteen 1887. Hänen seuraajakseen tuli Victor Westerholm, joka oli koulun omia oppilaita. Hän oli johtajan sijaisena ja alkeisluokan opettajana syyslukukaudella 1887. Alexandra Frosterus-Såltin oli hoitanut sijaisena 1880–1881 johtajan ja antiikkiluokan opettajan tehtäviä. Victor Westerholm oli taas Waenerbergin sijaisena lukuvuonna 1880–1881, kun Waenerberg teki opintomatkan Hollantiin. Tänä aikana Frosterus-Såltin hoiti koulun johtajan tehtäviä, joita hän oli aika ajoin joutunut muutenkin tekemään. Westerholm valittiin koulun johtotehtäviin vuonna 1888.


title: Turun piirustuskoulu

text: Opetuksesta


title: Turun piirustuskoulu

text: Koulussa toimi siis kaksi opettajaa, joiden kummankin opetusvelvollisuus oli 12 tuntia. Koulua alettiin tänä ajanjaksona pitää avoinna myös arki-iltaisin. Ekmanin opetusvelvollisuus oli ollut vain kuusi tuntia, joten oppituntien määrä nelinkertaistui. Opettajat valittiin kaksi kertaa viideksi vuodeksi kerrallaan. Waenerberg oli koulun johtajana ja opetti vuoteen 1887 saakka ja Frosterus-Såltin vuoteen 1889 saakka. Alexandra Frosterus-Såltin oli Suomen ensimmäinen naispuolinen piirustuskoulun opettaja, ja hän oli myös kuvataiteilija, joka jäätyään varhaisessa vaiheessa leskeksi pystyi elättämään itsensä ja kolme lastaan taiteellisella työllään. Hän oli myös taiteilijana kokeneempi kuin Waenerberg, joten hän opetti antiikkiluokkaa ja Waenerberg aloittelijoita.


title: Turun piirustuskoulu

text: Professori C. G. Estlander oli laatinut Turun koululle uudet säännöt, jotka otettiin käyttöön 1875, ja ne olivat yksinkertaisemmat kuin aikaisemmin voimassa olleet vuonna 1869 voimaan tulleet säännöt. Alkeisluokalla oppilaille haluttiin antaa perustaidot piirtämisessä, mitä harjaannutettiin ääriviivapiirrosten, perspektiivien ja varjostusten hahmottamisen ja ornamenttipiirrosten avulla. Antiikkiluokalla opastettiin taiteellisiin päämääriin pyrkiviä oppilaita. Heidän opetukseensa kuului kipsiveistosten kopioiminen, vanhojen mestareiden piirrosten jäljentäminen ja elävän mallin ja luonnon esineiden, kasvien, kukkien ynnä muiden vastaavien piirtäminen. Maalaaminen ja muovailu ei vieläkään kuulunut opetusohjelmaan.Väliluokka eli antiikkiluokkaan valmistava opetus aloitettiin kevätlukukaudella 1882. Uutta ohjesääntöä tuskin voitiin noudattaa kovin tarkaan, koska koululla ei ollut siihen tarvittavaa materiaalia, ei kipsimalleja kuten ei myöskään maalauksia.


title: Turun piirustuskoulu

text: Tänä kautena tiedetään oppilaina olleen myös Westerholmin lisäksi Alma Engblom, Dora Wahlroos, Emil Wikström, Alfhild Nordlund, Alexander Federley ja Casper Wrede. Westerholmia Ekmann opetti yksityisesti samoin kuin ilmeisesti Frosterus-Såltin opasti Alma Engblomia.


title: Turun piirustuskoulu

text: Koulun tilat


title: Turun piirustuskoulu

text: Koulu sai tilat vuonna 1874 Aleksanterin torin, nykyisen Kauppatorin laidalta, ortodoksisen kirkon viereltä. Kesällä 1877 piirustuskoulu siirtyi vuokralle Tuomiokirkontori 3:een Åbo Akademian toiseen kerrokseen, missä koulu toimi vuoteen 1904 saakka, jolloin se siirtyi vasta valmistuneeseen taidemuseoon.


title: Turun piirustuskoulu

text: Nämä olivat viimeiset vuodet Suomen Taideyhdistyksen alaisuudessa. Turun taidemuseon valmistumisvuodesta 1904 alkoi koulun siirtymisvaihe Turun taideyhdistyksen omistukseen. Koulun johtajaksi ja ensimmäiseksi opettajaksi valittiin Victor Westerholm 1888–1898. Hänen vaikutuksensa koulun toimintaan ja Turun taide-elämään oli huomattava. Toisena opettajana toimi Elias Muukka 1891–1907. Sitten uudeksi johtajaksi ja ensimmäiseksi opettajaksi tuli Kaarlo Vuori (1898–1904), ja sijaisuutta hoiti kevätluklukaudella Elin Danielson-Gambogi. Näinä vuosina opetusmateriaalia pystyttiin hankkimaan jonkin verran lisää. Lukuvuonna 1896 – 1897 kouluun ostettiin luuranko 50 ruplalla Pietarista.


title: Turun piirustuskoulu

text: Elias Muukka valittiin piirustuskoulun opettajaksi 1891, ja hän toimi tässä tehtävässä 16 vuotta. Westerholm oli useita vuosia virkavapaalla, ja noina vuosina koulussa oli useita sijaisopettajia. Sijaiset olivat yleensä Önningebyn taiteilijasiirtokunnan taiteilijoita eli Westerholmin kesänviettopaikan vierailijoiden joukkoa. Önningebyn siirtokunnan taiteilijat olivat myös vaikuttamassa siihen, että Turkuun perustettiin oma taideyhdistys. Myös taidemuseon syntyyn kerrotaan Önningebyn siirtokunnan vaikuttaneen sikäli, että ensimmäiset ideat taidemuseosta esitettiin Önningebyssä. Oppilaina tänä aikana tiedetään olleen Juho Rissanen, Dora Wahlroos ja Santeri Salokivi.


title: Turun piirustuskoulu

text: Suomen taideyhdistyksen (STY) alaisuudesta luopumisen jälkeen kokonaista 75 vuotta Turun piirustuskoulu oli Turun taideyhdistyksen (TTY) alaisena kaikkiaan tammikuusta 1906 elokuuhun 1981.


title: Turun piirustuskoulu

text: Vuonna 1906 koulu siirtyi Turun Taideyhdistyksen hallintaan. Opetustiloina toimi vuodesta 1906 lähtien Turun taidemuseo, joka oli juuri valmistunut Puolalanpuistoon. Uuden taidemuseon tilat loivat hienon ja monumentaalisen opiskeluympäristön. Ateljeetilat ja valaistus olivat hyvät, lisäksi museo tarjosi myös kansallisia taiteen mestariteoksia oppilaiden innoittajiksi. Oppilailla oli hyvät mahdollisuudet opiskella kouluajan ulkopuolella taidemuseon tiloissa.


title: Turun piirustuskoulu

text: Koulun johtajaksi valittiin jo vuonna 1904 Victor Westerholm, jonka työskenteli myös taidemuseon intendenttinä. Koulun siirtyminen Turun Taideyhdistyksen hallintaan merkitsi myös ohjesäännön muokkaamista. Maaliskuussa 1907 hyväksytty ohjesääntö korosti entistä selvemmin koulun luonnetta ammattitaiteilijoiden opinahjona. Maalaus ja muovailu lisättiin koulun opetussuunnitelmaan, tosin varauksella "mahdollisesti". Vuonna 1908 vuosikertomuksessa mainitaan ensimmäisen kerran ulkoilmaharjoitelmat ja väriharjoitukset.


title: Turun piirustuskoulu

text: Opettajia olivat Victor Westerholm, Elias Muukka, Axel Haartman, Ragnar Ungern ja Santeri Salokivi. Elias Muukka oli toisena opettajana kevätlukukauteen 1907 saakka. Muukan jälkeen toiseksi opettajaksi tuli Axel Haartman, jonka työkausi kesti kolme vuotta. Ragnar Ungern aloitti opettajana vuonna 1910. Koulussa oli näinä vuosina myös muutaman lyhytaikaisia sijaisopettajia. Myös Santeri Salokivi toimi toisena opettajana vuoden verran. Lyhytaikaisia sijaisia olivat esimerkiksi Dora Wahlroos, Vivi Munsterhjelm, Felix Nylund ja Santeri Salokivi.


title: Turun piirustuskoulu

text: Oppilaina tiedetään olleen Alpo Jaakola, Wäinö Aaltonen, Hugo Otava, Johannes Paavola, Sulho Sipilä, Joel Pettersson, Ahvenanmaan ´van Gogh´ ja Seth Wähä sekä Aarre Aaltonen. Vuosina 1905–1916 kouluun kirjoittautui noin 40 taiteilijoiksi opiskelevaa, mikä oli enemmän kuin minään aikaisempana jaksona. Opetus oli monipuolisempaa kuin ennen ja oppilaat saivat työskennellä jopa kymmenen tuntia koulussa päivittäin. Tänä ajankohtana myös taidekauppa eli nousukautta.


title: Turun piirustuskoulu

text: Modernismi valtaa Turun


title: Turun piirustuskoulu

text: Näinä vuosina Turusta tuli Suomen taidegrafiikan ja modernismin keskus. Vuonna 1930 koulu täytti 100 vuotta ja juhlavuoden kunniaksi koulun valtionavustuksia korotettiin. Kuitenkin tätä hieman parempaa aikaa kesti vain kolme vuotta, sillä johtokunta päätti luovuttaa koulun ateljeetilat museon käyttöön.


title: Turun piirustuskoulu

text: Suomen itsenäistyttyä turkulaisten taiteilijoiden määrä oli jo niin suuri, että alkoi tapahtua järjestäytymistä erilaisiin ryhmiin. Ravintola Pinellassa kokoontunut Punaisen huoneen kerho oli hajonnut. Mannisen klikki niin sanotut vastustusmieliset, Mannisen kahvilassa kokoontuneet taiteilijat muodostivat keväällä 1917 Taiteilijaliitto Auran, jonka toiminnan kuitenkin katkaisi Suomen sisällissota.


title: Turun piirustuskoulu

text: Helmikuun 23. päivä vuonna 1924 perustettiin Turun Taiteilijaseura–Konstnärsgillet i Åbo, johon kuului kuusi vuotta myöhemmin jo yli 200 jäsentä. Nämä olivat eri taiteenalojen harjoittajia ja taiteen ystäviä, kirjailijoita, muusikkoja, teatterilaisia, kriitikkoja ja opettajia. Tästä joukosta erosi vuonna 1934 modernistien ryhmä, noin kaksitoista taiteilijaa, jotka muodostivat oman seuran nimeltä Pro Arte. Ryhmä hajosi vuoden 1938 jälkeen ja jäsenet palasivat taiteilijaseuraan.


title: Turun piirustuskoulu

text: Opettajista tiedetään Ragnar Ungern ja Teodor Schalin. Oppilaista tiedetään Aukusti Tuhka (1917–1919), Sylvi Kunnas ja Elsa Vehkala. 1920-luvulla koulussa opiskelivat muun muassa Harry Henriksson, Nikolai Lehto ja Otto Mäkilä ja 1930-luvulla Erik Aschan-Rauthovi, Alice Kaira, Maija Karma, Otso Karpakka, Tuulikki Pietilä, Otto Mäkilä, Voitto Vikainen, Hilkka Toivola ja Osmo Laine.


title: Turun piirustuskoulu

text: Koulu toimi Taidemuseon yhteydessä vuoteen 1933 saakka, kaiken kaikkiaan 28 vuotta. Kun johtokunta luovutti koulun ateljeetilat museolle, koulu häädettiin Uudenmaanmäelle tavalliseen puutalohuoneistoon. Vuonna 1936 koulu muutti vielä toistamiseen. Kesällä 1933 oli muutettu A. Salvianderin taloon Uudenmaankatu 14:n ja Sirkkalankadun kulmaukseen. Tässä puutalossa oli keittiön lisäksi viisi huonetta, joista suurin oli 8x8 m. Keittiö toimi grafiikan opiskelutilana. Kolme vuotta myöhemmin kesällä 1936 koulu muutti "Olavinlinnan" ensimmäiseen kerrokseen, Olavinpuiston laitaan Itäisen Rantakadun ja Kaskenkadun kulmaan, missä toimittiin 14 vuotta, aina vuoteen 1950.


title: Turun piirustuskoulu

text: Sota-aika ja useat vuosikymmenet sodan jälkeen olivat piirustuskoulussa taloudellisesti tiukkaa aikaa. Kaksi koulun kolmesta huoneesta oli vuokrattu pois ja kaikki luokat työskentelivät samassa tilassa. Opettajat olivat yhä alipalkattuja, vahtimestaria ei voitu varojen puutteen takia ottaa ja työmateriaaleja oli vaikeaa saada mistään.


title: Turun piirustuskoulu

text: Opettajina toimivat Ragnar Ungern, Hannes Siivonen, Harry Henriksson, Laila Säilä-Henriksson. Oppilaina tiedetään olleen Olavi Hurmerinta, Harry Kivijärvi, Kauko Lehtinen, Vieno Orre, Max Salmi, Helge Stén ja Raimo Utriainen.


title: Turun piirustuskoulu

text: Otto Mäkilän ollessa johtajana 1950-luvun alussa koulu sai käyttöönsä paremmat tilat, mutta toimintamahdollisuudet ja tilat alkoivat parantua vasta 1970-luvulla. Opettajina toimi Otto Mäkilän lisäksi Viljo Ranta. Otto Mäkilä valittiin piirustuskoulun johtajaksi syksyllä 1950. Mäkilä oli aluksi virkavapaalla saatuaan työstipendin ja hänen tehtäviään hoiti Viljo Ranta, joka valittiin Mäkilän palattua toiseksi opettajaksi ja Mäkilän toimikauden jälkeen johtajaksi vuonna 1955. Mäkilä erosi vuonna 1964.


title: Turun piirustuskoulu

text: Oppilaita tällä kaudella olivat Ismo Kajander, Veikko Lehtovaara, Alpo Jaakola, Raimo Kanerva, Milja Aarnio ja Valto Vaalikivi.


title: Turun piirustuskoulu

text: Koulun tilat


title: Turun piirustuskoulu

text: Piirustuskoulu muutti vuonna 1950 Linnankatu 2:n kivitaloon, joka oli toiminut hovioikeudenneuvoksen virka-asuntona. Talosta, joka oli rakennettu 1730-luvulla ja ollut alun perin kaksikerroksinen, oli vahingoittunut ylempi kerros Turun palossa vuonna 1827. Yksikerroksiseksi korjattu talo sijaitsee Läntisen rantakadun varrella ja se on myöhemmin toiminut musiikkikirjastona. Niissä tiloissa piirustuskoulu toimi sittemmin 23 vuotta.


title: Turun piirustuskoulu

text: Yhteiskunnan suuret muutokset leimasivat 1960- ja 1970-lukua. Siksi kolmen viimeisen koulun johtajan Harry Henrikssonin, Hilkka Toivolan ja Vieno Orren aikana työskentely piirustuskoulussa poikkesi monin tavoin aikaisemmista. Suomi muuttui maatalousvaltaisesta moderniksi teollisuusvaltioksi. Tarve ja kiinnostus koulutusta kohtaan kasvoi, ja paineet oppilaitoksia kohtaan kasvoivat suurten ikäluokkien aloittaessa opintonsa. Tähän ajankohtaan sattui yliopistokriisi ja radikaalien opiskelijaliikkeiden nousu. Taloudellinen korkeasuhdanne loi liikehdintää taidemarkkinoilla. Televisio, mainonta ja aikakauslehtien yleistyminen lisäsi visuaalisen viestinnän merkitystä. Yhä useammilla oli mahdollisuus tutustua alkuperäisiin taideteoksiin ja luoda itsekin taidetta vaikka vain harrastuksena. TTY:n taidemuseo oli pitkään ollut Turun ainoa näyttelytila. Paikallinen taideyhdistys avasi oman näyttelytilan ja Wäinö Aaltosen Museo valmistui kahvioineen. Useita yksityisiä gallerioita avattiin 1970- ja 1980-luvulla. Ammattimaisen taiteen harjoittaminen helpottui taloudellisen hyvinvoinnin myötä ja stipendijärjestelmä kehittyi. Suomeen perustettiin uusia taidekouluja. Turun piirustuskoulu sai uudet tilat vuonna 1974. Kouluun saatiin ensimmäinen uusi vakituinen kokopäiväinen virka sitten vuoden 1874, nimittäin voitiin palkata vakituinen kuvanveistonopettaja vuonna 1967. Tältä ajanjaksolta on valmistunut ennätysmäärä ammattitaiteiteilijoita.


title: Turun piirustuskoulu

text:
Kun Ranta oli ilmoittanut erostaan, Turun taideyhdistys kutsui Harry Henrikssonin hänen jatkajakseen. Henriksson taas pyysi Hilkka Toivolaa toisen opettajan virkaan, koska tämä oli toiminut hänen sijaisenaan muutamia kertoja. Henriksson oli työskennellyt piirustuskoulussa 26-vuotiaasta lähtien ja oli eroamiseensa mennessä vuonna 1968 ollut mukana piirustuskoulun toiminnassa aktiivisesti noin 35 vuotta. Henriksson oli kaikkien aikojen pisimpään piirustuskoulussa toiminut opettaja, joka hallitsi kaikki alat.
Veikko Lehtovaara toimi taidegrafiikan opettajana.


title: Turun piirustuskoulu

text: Oppilaita tällä kaudella olivat muun muassa Raimo Ala-Kärppä, Veli Ekroos, Annukka Gröhnlund, Marja-Leena Kirjonen, Simo Helenius, Hannu Hämäläinen ja Harro Koskinen.


title: Turun piirustuskoulu

text: Opettajina olivat Hilkka Toivola, rehtori, piirustuksen ja maalauksen opettaja, Veikko Lehtovaara, piirustuksen, anatomian ja taidegrafiikan opettaja ja Raimo Äijälä, kuvanveiston opettaja.


title: Turun piirustuskoulu

text: Oppilaista tiedetään Martin Ahlström, Hannu Artinaho, Paolo Battilana, Kaiju Haanpää, Manno Kalliomäki, Matti Karjula, Ulla Liuhala, Erkki Mykrä, Panu Patomäki ja Simo Helenius.


title: Turun piirustuskoulu

text: Vieno Orre toimi johtajana ja ensimmäisenä opettajana. Oppilaana oli muun muassa Kaj Stenvall.


title: Turun piirustuskoulu

text: Turun Taideyhdistyksen piirustuskoulu alkoi vuonna 1996 ostaa palveluja silloiselta Turun taiteen- ja viestinnän oppilaitokselta, joka muuttui 1997 Turun ammattikorkeakouluksi, jolloin Turun piirustuskoulu siirtyi kokonaan Turun ammattikorkeakoulun osaksi. Kun vuonna 1999 Turun ammattikorkeakoulun Taideakatemia aloitti toimintansa Turun piirustuskoulu siirtyi osaksi Turun ammattikorkeakoulun, AMK:n Taideakatemian kuvataiteen koulutusohjelmaa. Koulutus tapahtuu edelleen Turun piirustuskoulun nimellä. Vuonna 2010 Turun piirustuskoulu täyttää 180 vuotta.


title: Turun piirustuskoulu

text: Nina Lempa on pro gradu -työssään eritellyt Turun maalariammattikunnan kisällinäytteiden kehitystä 1800-luvun eri:


title: Turun piirustuskoulu

text: Ekmanin aikana Turun piirustuskoulussa kehitettiin erityisesti elävän mallin maalaamista, mikä tapahtui paljon aikaisemmin kuin Helsingin piirustuskoulussa edes maalattiin alastonmallia.


title: Turun piirustuskoulu

text: Opetustiloista ei ole tietoja koulun alkaessa toimintansa vuonna 1830, mutta ensimmäinen pysyvä opetustila on ollut perustaja maalarimestari Carl Gustaf Söderstrandin talo, jonka rakentamisen Söderstrand aloitti vuonna 1837 Piispankatu 8:aan, missä koulu toimi aina vuoteen 1874 saakka. Oppilaita oli noihin aikoihin vielä vähän, vuonna 1851 ilmoitetaan oppilaita olleen 8–10 vuodessa.


title: Turun piirustuskoulu

text: Ekmanin aikana koulu sijaitsi samassa osoitteessa, jossa nykyään sijaitsee Åbo Akademin Axelia-instituuttirakennus ja jota vastapäätä on arkkipiispan virkatalo..


title: Turun piirustuskoulu

text: Turun piirustuskoulun opetustilat ovat olleet vuosien varrella moninaisia, kuten Turun taidemuseo vuoden 1906 jälkeen. Turun taideakatemian nykyiset uudet tilat on kunnostettu vanhaan köysitehtaaseen Linnankadulle, lähelle Turun satamaa Varvintorin tuntumaan.


title: Turun piirustuskoulu

text: Turun Taideyhdistyksen piirustuskoulu sijaitsi vuosikymmeniä kaupungin kirjaston pihakorttelissa, 1700-luvulla rakennetussa entisessä maaherran talossa. Talossa on myöhemmin toiminut musiikkikirjasto..


title: Abram Ioffe

text: Abram Fjodorovitš Ioffe (, 29. lokakuuta 1880 – 14. lokakuuta 1960) oli neuvostoliittolainen fyysikko.


title: Abram Ioffe

text: Ioffe syntyi keskiluokkaisessa juutalaisperheessä nykyisen Ukrainan alueella Venäjän keisarikunnassa. Ioffe valmistui Pietarin valtionyliopistosta vuonna 1902, minkä jälkeen hän työskenteli kaksi vuotta Münchenissä Röntgenin laboratoriossa. Ioffe väitteli tohtoriksi Münchenin yliopistossa vuonna 1905.


title: Abram Ioffe

text: Koska Röntgen toimi myös "Annalen der Physik"-lehden toimittajana, pystyi Ioffe näkemään lehteen lähetettyjä julkaisuja. Ioffen mukaan hän näki Albert Einsteinin vuoden 1905 töissä, jotka julkaistiin "Annalen der Physikissä", kahden tekijän nimet: Einstein ja Marić. Tämän mukaan Einstein olisi saanut huomattavan avun vaimoltaansa suppean suhteellisuusteorian muotoilussa. Varsinaisia todisteita Marićin osallisuudesta ei ole, mutta kukaan ei ole myöskään pystynyt kyseenalaistamaan Marićin osallisuutta. Myöhemmin Einstein lahjoitti merkittävän osa Nobel-palkintorahoistaan entiselle vaimolleen, Mileva Marićille.


title: Abram Ioffe

text: Vuodesta 1906 lähtien Ioffe teki töitä Pietarin teknillisessä korkeakoulussa, missä hän myöhemmin eteni professoriksi. Ioffe kääntyi luterilaiseksi vuonna 1924 (vai 1911?), koska halusi mennä naimisiin ei-juutalaisen naisen kanssa. Hänestä tuli filosofian maisteri () vuonna 1913. Tätä ennen, vuonna 1911, hän oli tietämättä yhdysvaltalaisen Millikanin työstä sähkökenttäkokeen, jossa varautuneet mikropartikkelit leijuvat sähkökentässä Vuonna 1915 hän väitteli tohtoriksi. Vuonna 1918 hän nousi Fysiikan ja teknologian osaston johtajaksi pietarilaiseen fysiikan instituuttiin.


title: Abram Ioffe

text: 1930-luvun alussa Puna-armeijan ilmapuolustus kehitti "radiopaikannusta" eli tutkaa. Useat tiedeinstituutit osallistuivat kehitystyöhön. Tammikuussa 1934 Tiedeakatemia organisoi konferenssin tästä teemasta - Ioffe oli sen koollekutsuja ja kokosi sen puheet raportiksi, joka julkistettiin ja tieto tutkan kehitystyöstä Neuvostoliitosta levisivät kautta maailman.


title: Abram Ioffe

text: Vuonna 1942 Ioffe kieltäytyi osallistumasta Neuvostoliiton atomiase-projektiin vedoten suhteellisen korkeaan ikäänsä.


title: Abram Ioffe

text: 1950 Ioffe menetti johtoasemansa Leningradin fysiikan ja teknologian instituutissa. Vuodet 1952-54 hän toimi Tiedeakatemian puolijohdelaboratoriota. Ioffen kuoltua vuonna 1960 Leningradin fysiikan ja teknologian instituutti nimettii Ioffe-instituutiksi.


title: Abram Ioffe

text:
Ioffe tutki paljon sähkömagnetismia, radiologiaa, kiteisen aineen rakennetta, valosähköistä ilmiötä ja lämpösähköistä ilmiötä. Hän oli yksi keskeisimmistä hahmoista ydinfysiikka, suprajohtavuutta ja radioaktiivisuutta tutkivien laboratorioiden rakentamisessa. Monista laboratorioista tuli myöhemmin itsenäisiä opistoja.
Ioffen pedagoginen työ näkyi neuvostoliittolaisessa koulufysiikassa. Hänen oppilaitaansa olivat muun muassa Aleksandr Aleksandrov, Jakov Dorfman, Pjotr Kapitsa, Isaak Kikoin, Igor Kurtšatov, Jakov Frenkel, Nikolai Semjonov ja Lev Artsimovitš.


title: Albert Einsteinin rauhanpalkinto

text: Albert Einsteinin rauhanpalkinto ol vuosittain myönnettävä palkinto, jota jakoi chicagolainen Albert Einstein Peace Prize Foundation vuosina 1980–1992. Palkinnon arvo oli 50 000 Yhdysvaltain dollaria.


title: Ligue de hockey junior majeur du Québec

text: Quebec Major Junior Hockey League eli QMJHL on kanadalainen jääkiekkosarja. Sarjassa pelaavat joukkueet tulevat Québecista, New Brunswickista, Prinssi Edwardin saarelta, Newfoundland ja Labradorista ja Yhdysvaltain Mainesta.


title: Ligue de hockey junior majeur du Québec

text: Liigan mestari voittaa Coupe du Président -palkinnon. QMJHL:n mestarijoukkue osallistuu Memorial Cupiin OHL:n ja WHL:n mestareiden sekä CHL:n isäntäjoukkueen kanssa.


title: Ligue de hockey junior majeur du Québec

text: QMJHL:ssä on perinteisesti pelattu nopeaa ja hyökkäävää peliä. Sarja on tuottanut useita taitavia hyökkääjiä, maalivahteja ja puolustajia. Entiset QMJHL:n pelaajat pitävät hallussaan useita CHL:n ennätyksiä. Monet entisistä QMJHL-pelaajista ovat tunnettuja NHL-pelaajia: Hockey Hall of Fameen kuuluvat Mario Lemieux, Guy Lafleur, Ray Bourque, Pat LaFontaine, Mike Bossy, Denis Savard, Michel Goulet ja Patrick Roy.


title: Ligue de hockey junior majeur du Québec

text: QMJHL perustettiin vuonna 1969. Liiga julisti olevansa korkeampitasoinen kuin jo olemassa oleva "Ligue de hockey junior du Québec". Sen ja "Ligue de hockey de Montréal-Métropolitain"in joukkueet liittyivät sarjaan.


title: Ligue de hockey junior majeur du Québec

text: Alun perin liigassa oli joukkueita vain Québecin provinssista ja yksi Ontariosta. Nykyjoukkueista ainoastaan Shawinigan Cataractes on pelannut jatkuvasti samassa kaupungissa, jossa se aloitti kaudella 1969–1970.


title: Ligue de hockey junior majeur du Québec

text: Vuonna 1972 QMJHL halusi joukkueen provinssin suurimmasta kaupungista ja sai lakisyytteen avulla Montreal Junior Canadiensin siirtymään liigaan OHL:stä. Kesällä 1972 joukkue siirtyi QMJHL:n omistukseen ja vaihtoi nimensä Montreal Bleu Blanc Rougeksi.


title: Ligue de hockey junior majeur du Québec

text: QMJHL:n joukkueet ovat voittaneet Memorial Cupin kahdeksan kertaa.


title: Ligue de hockey junior majeur du Québec

text: Vuodesta 1994 lähiten LHJMQ alkoi laajeta itään ja jopa Québecin ulkopuolelle. Liigaan liittyi joukkueita AHL:stä Atlantin Kanadasta ja Mainen osavaltiosta Yhdysvalloista. Nämä joukkueet muodostivat uuden divisioonan liigaan.


title: Ligue de hockey junior majeur du Québec

text: Viime kausina LHJMQ on etsinyt pelaajia erityisesti Itä-Kanadasta ja Uuden-Englannin alueelta.


title: Albert Einstein -palkinto

text: Albert Einstein -palkinto oli teoreettisen fysiikan alalla myönnettävä palkinto. Palkinnon myöntää "Lewis and Rosa Strauss Memorial Fund". Ensimmäisen kerran palkinto jaettiin vuonna 1951 ja tuolloin palkinnon suuruus oli 15 000 dollaria.


title: Albert Einstein -palkinto

text: Palkintoa ei pidä sekoittaa Albert Einstein -mitaliin tai Albert Einstein tieteen maailmanpalkintoon.


title: Ohdon oireyhtymä

text: Ohdon oireyhtymä on oireyhtymä, joka aiheuttaa kehitysvammaisuutta, synnynnäisen sydänvian, hampaiden vajaakehittyneisyyttä ja luomioireita.


title: Ohdon oireyhtymä

text: Ohdon oireyhtymä on harvinainen ja huonosti tunnettu sairaus. Ensimmäinen tunnettu tapaus kuvattiin vuonna 1986, ja joitakin tapauksia on havaittu tämän jälkeen.


title: Ohdon oireyhtymä

text: Ohdon oireyhtymä on mahdollisesti peittyvästi periytyvä, vaikkakaan sen aiheuttavaa geenivirhettä ei ole pystytty paikantamaan.


title: Bardet–Biedlin oireyhtymä

text: Bardet–Biedlin oireyhtymä on synnynnäinen häiriö, joka aiheuttaa kehitysvammaisuutta, liikalihavuutta, verkkokalvorappeuman sekä poikkeavuuksia sukupuolielinten, sormien, varpaiden ja munuaisten alueella. Potilaalla saattaa olla esimerkiksi liikasormisuutta ja -varpaisuutta, tai sormet tai varpaat saattavat olla kasvaneet yhteen. Verkkokalvorappeuma voi johtaa vaikeaankin näkövammautumiseen.


title: Bardet–Biedlin oireyhtymä

text: Bardet–Biedlin oireyhtymästä kärsivillä diabetes ja maksavaurio ovat poikkeuksellisen yleisiä. Häiriö kuvattiin ensimmäistä kertaa vuonna 1920. Siinä on tiettyjä yhteisiä piirteitä Laurence–Moonin oireyhtymän kanssa. Oireisto on nimetty Georges Bardet’n ja Arthur Biedlin mukaan.


title: Bardet–Biedlin oireyhtymä

text: Bardet–Biedlin oireyhtymän voivat aiheuttaa useat geenivirheet. Useimmiten se on peittyvästi periytyvä. Sairauden esiintyvyydessä on alueellisia eroja: Sveitsissä esiintyvyys on luokkaa 1/160 000, mutta Newfoundlandissa oireisto on kymmenisen kertaa yleisempi. Erään arvion mukaan maailmanlaajuinen esiintyvyys on noin 1/100 000. Arabeilla ja beduiineilla esiintyvyyden on ilmoitettu olevan 1/13 500.


title: Urban Legend – kauhutarinoita

text: Urban Legend – kauhutarinoita on vuonna 1998 julkaistu kauhuelokuva. Elokuvan on ohjannut Jamie Blanks. Elokuva sisältää paljon lainauksia muista kauhuelokuvista, kuten muun muassa "Screamista".


title: Urban Legend – kauhutarinoita

text: Elokuvan keskipisteenä on Pendletonin yliopisto, jossa alkaa tapahtua outoja murhia. Nuori opiskelijatyttö Natalie huomaa kuitenkin, että murhat noudattavat tunnettujen kaupunkitarinoiden kaavaa, mutta kukaan ei tietenkään usko häntä.


title: Risto Dufva

text: Risto Juhani Dufva (s. 1. toukokuuta 1963 Jyväskylä) on suomalainen jääkiekkovalmentaja, joka valmensi SM-liigassa pelaavaa Mikkelin Jukureita vuoteen 2018. Nuorempana hän pelasi maalivahtina.


title: Risto Dufva

text: Dufva on voittanut valmentajana neljä Mestiksen mestaruutta sekä yhden Suomen-mestaruuden. Lisäksi hän on toiminut apuvalmentajana MM- ja olympiamitaleita voittaneissa Leijonissa.


title: Risto Dufva

text: Suomalaisten valmentajien joukossa Dufva on poikkeuksellinen sikäli, että hänen pelaajataustansa on vaatimaton eikä hänellä ole akateemista koulutusta.


title: Risto Dufva

text: Dufva pelasi jääkiekkoa maalivahtina pääosin Jyväskylässä. Hänen uransa alkoi Jyväskylän Lohen (nyk. D-Kiekko) joukkueessa, jossa hän toimi maalivahtina kaudet 1977–1988. Alemmilla sarjatasoilla pelanneesta Lohesta hän siirtyi pelaamaan 1-divisioonaa Espoossa tuolloin pelanneen Kiekko-Espoon riveissä kahden kauden ajan (1988–1989 ja 1989–1990). Kaudelle 1990–1991 Dufva sai paikan Jyp HT:n kakkosmaalivahtina SM-liigassa. Kunnon näyttöpaikkaa JYPissä ei kuitenkaan tullut muun muassa siksi, että Ari-Pekka Siekkinen oli tuolloin ykkösmaalivahtina.


title: Risto Dufva

text: Dufva aloitti valmentajana toimimisen maalivahtivalmentajan tehtävissä. Hän toimi Jyp HT:n maalivahtivalmentajana Hannu Aravirran ja Kari Savolaisen ottaessa päävastuun kausilla 1991–1992 ja 1992–1993. JYP saavutti heidän alaisuudessaan hopean (1992) ja pronssin (1993).


title: Risto Dufva

text: Kauden 1993–1994 Dufva toimi päävalmentaja Kari Savolaisen aisapariparina kakkosvalmentajana. Kauden 1994–1995 Dufva toimi SaPKO:n päävalmentajana, kunnes palasi kaudeksi 1995–1996 Jyväskylään Jyp HT:n kakkosvalmentajaksi. Savolaisen saatua potkut halusi myös Dufva erota, ja hän siirtyi valmentamaan ykkösdivisioonaan Diskosta (nyk. JYP-Akatemia).


title: Risto Dufva

text: Toimittuaan päävalmentajana SaPKO:ssa ja Diskoksessa Dufva sai uransa kolmannen vastuuvalmentajan paikan kaudelle 1996–1997 FPS:n joukkueesta. Ykkösdivisioonaa pelanneessa Forssan Palloseurassa hän toimi yhden kauden ajan, kunnes seuraavalle kaudelle siirtyi valmentamaan ykkösdivisioonan Oulun Kärppiä kaudelle 1997–1998.


title: Risto Dufva

text: Syksyllä 1998 Dufvan kiertely päättyi hetkeksi. Hän löysi kodin ja työn Mikkelistä. Dufva alkoi valmentaa alemmilla sarjatasoilla Mikkelin Jukureita. Dufvalla oli sikäli hyvä tilanne, että hänet oli irtisanottu kesken sopimuskauden Kärpistä, joten Kärppien oli maksettava hänelle palkkaa. Ilman tätä Dufva tuskin olisi tarttunut kakkosdivisioonatasolla pelaavan joukkueen tarjoukseen. Dufva oli tekemässä Jukureista Mestiksen dynastiaa, alkuun nostamalla Jukurit Mestikseen. Jukurit voitti Mestiksen kolme ensimmäistä mestaruutta peräkkäin. Jukurit voitti vuonna 2006 ja 2013 ja pääsi karsimaan liigapaikasta Ilveksen kanssa vuonna 2013, mutta häivisi ottelusarjan 4–1.


title: Risto Dufva

text: Dufva piti välivuoden kaudella 2006–2007 ja keskittyi apuvalmentajan tehtäviin A-maajoukkueessa. Huhtikuussa 2007 JYPin omistaja Jukka Seppänen palkkasi Dufvan JYPin päävalmentajaksi ja muutosvalmentajaksi, jonka tehtäväksi tuli tehdä "säröä luutuneeseen seuratyöhön". Sopimuksen oli tarkoitus kestää vuoteen 2014. Hän aloitti heti keväällä 2007 uudenlaisen organisaation rakentamisen. Mestiksessä Jukureiden kanssa pitkäjänteistä työtä tehnyt ja jyväskyläläisille hyvin tuttu Dufva valittiin rakentamaan Jyväskylään samanlaista menestystarinaa. Kausi 2007–2008 tuotti jo viidennen sijan ja nousun takaisin liigan eliittiin, mutta kausi 2008–2009 tuotti JYPille ja Dufvalle ensimmäisen Suomen mestaruuden. Kolmas kausi 2009–2010 päättyi JYPin pronssimitalijuhliin.


title: Risto Dufva

text: Jyväskylään palattuaan Dufva sanoi, että hänellä on vain yksi "heikkous": "Olen tottunut voittamaan." JYP nousi Dufvan aikana valtakunnan eliittiin. JYP voitti runkosarjan kolmannen kerran peräkkäin keväällä 2011.


title: Risto Dufva

text: JYP ja Dufva purkivat sopimuksen syyskuussa 2011. Syynä olivat ristiriidat, joiden vuoksi joukkueenjohtaja Ari-Pekka Siekkinen siirtyi keväällä 2011 KalPaan. Yleisölle ero oli yllätys, mutta ei seurajohdolle ja Dufvalle, kun luottamus oli kadonnut molemmin puolin. Jo keväällä 2009 Dufva oli tuntenut itsensä ulkopuoliseksi, mutta lopullisesti tilanne kiristyi, kun joukkue jäi neljänneksi. Joukkueelle tärkeä tähti Jarkko Immonen lähti vuonna 2009 kesken sopimuksensa Venäjälle KHL-liigaan.


title: Risto Dufva

text: Keväällä 2012 Risto Dufvan valmentama Tampereen Tappara jäi pudotuspelien ulkopuolelle; siihen asti hänen joukkueensa olivat SM-liigassa aina yltäneet play offeihin.


title: Risto Dufva

text:
Risto Dufvalla on kokemusta monista maajoukkuetehtävistä. Hän on vuosina 1995–2005 ollut Suomen jääkiekkoliiton tehtävissä eri juniorimaajoukkueiden valmennuksessa. Vuodesta 2005 Dufva toimi A-maajoukkueen apuvalmentajana kevääseen 2010 asti. Keväällä 2010 Dufva ilmoitti aikapulaan vedoten jäävänsä sivuun maajoukkueen tehtävistä.
Dufvan perheeseen kuuluu vaimo ja kolme lasta.


title: Risto Dufva

text: Dufva asuu perheineen Mikkelissä. Hän on kokoomuksen listalta Mikkelin kaupunginvaltuutettu mutta ei puolueen jäsen. Ammatiltaan Dufva on lihanleikkaaja. Hänet tunnetaan myös ravien ja kirjallisuuden ystävänä.


title: Kaikenkarvainen Charlie 2

text: Kaikenkarvainen Charlie 2 () on vuonna 1996 valmistunut lasten piirroselokuva. Se on jatkoa vuonna 1989 valmistuneelle elokuvalle "Kaikenkarvainen Charlie", jonka suomeksi jälkiäänitetty versio julkaistiin myös vuonna 1996.


title: Kaikenkarvainen Charlie 2

text: Charlie, sekarotuinen koira, on päässyt taivaaseen. Charliesta taivaassa on kuitenkin ikävää, kunnes eräänä päivänä Charlien kumppani Itchy pääsee myös sinne. Charlien vihollinen Carface varastaa arkkienkeli Gabrielin tuomionpasuunan ja pakenee maan päälle. Ilman pasuunaa yksikään koira ei pääse taivaaseen. Charlie tarttuu tilaisuuteen ja lähtee Itchyn kanssa pelastamaan pasuunaa mahdollisimman nopeasti, mutta kun hän maan pinnalla tapaakin kauniin Sasha-nimisen narttukoiran, matka pitkittyy. Koska Charlie on enkeli, Sasha ei näe häntä. Charlie miettii tuskaisesti, miten saisi Sashan näkemään hänet. Eräänä päivänä Charlie tapaa Carfacen, entisen kieron työkumppaninsa, joka on myös enkeli. Carfacella on kuitenkin kaulapanta, joka saa hänet näkyväksi. Charlie haluaa samanlaisen pannan, ja Scarface toimittaa Charlien ja Itchyn ilkeän Redin luo. Red suostuu antamaan molemmille pannat, kunhan saa siitä vastapalkkioksi tuomionpasuunan. Charlie joutuu tekemään kaikkensa, jotta voisi toimittaa tuomionpasuunan taivaaseen, pitää huolta Sashan hoivaamasta ihmispojasta Davidista, sekä saamaan Sashan ihastumaan Charlieen.


title: Roberta Bitgood

text: Roberta Bitgood (15. tammikuuta 1908 – 15. huhtikuuta 2007) oli yhdysvaltalainen säveltäjä ja urkuri. Hän oli erikoistunut kirkkomusiikkiin, ja uskonnollisen vokaalimusiikin lisäksi tuotantoon kuului urkumusiikkia. Hän toimi kirkkomuusikkona, konserttiartistina, säveltäjänä ja opettajana.


title: Roberta Bitgood

text: Roberta Bitgood asui Connecticutissa, ja hänelle oli myönnetty Connecticut College Alumni Tribute Award ja The American Guild of Organists President's Award.


title: Roberta Bitgood

text: Roberta Bitgood oli naismuusikkojen Sigma Alpha Iota -järjestön jäsen.


title: Nokia E61i

text: Nokia E61i on Nokian Barcelonassa 12. helmikuuta 2007 julkistama matkapuhelin. Se on päivitetty versio Nokia E61:stä. Nokia E61i-puhelimessa on 2 megapikselin kamera ja navinäppäin eikä joystickiä, kuten E61:ssä.


title: Sudden Strike

text: Sudden strike on saksalaisen CDV:n ja venäläisen Fireglow Gamesin tekemä toiseen maailmansotaan sijoittuva sota- ja strategiapeli. Peli on julkaistu vain Windowsille.


title: Sudden Strike

text:
Sudden strike valmistui vuonna 2000. Siinä pelaaja pystyy pelaamaan neuvostoliittolaisilla, saksalaisilla, amerikkalaisilla, briteillä ja ranskalaisilla. Pelaaja saa käyttää tankkeja, jalkaväkeä, ajoneuvoja ja tykistöä.
Pelaaja kokee venäläisenä Stalingradin taistelun ja Berliinin valtauksen. Saksalaisena ja liittoutuneena pelaaja kokee Länsirintaman taistelut aina Ranskan valtauksesta Normandian maihinnousuun. Pelille on tehty myös jatko-osat Sudden Strike 2 ja Sudden Strike 3.


title: Sudden Strike

text: Sudden striken yksiköt ovat samanvertaisia ja toimivat oikein.


title: Sudden Strike

text: Sudden Striken ajoneuvot on jaettu kolmeen osioon: neuvostoliittolaisten, saksalaisten ja liittoutuneiden ajoneuvoihin.


title: Ulla-Leena Alppi

text: Ulla-Leena Alppi (s. 22. heinäkuuta 1949 Tampere) on suomalainen poliitikko, kirjailija ja sijaisvanhempikouluttaja. Alppi on ollut muun muassa Suomen Kansan Demokraattisen Liiton (SKDL) kansanedustaja (1976–1987), kaupunginvaltuutettu Tampereella (1973–1980 ja 2013–) ja Porvoossa (2005–2009) sekä SKDL:n varapuheenjohtaja (1979–1988).


title: Ulla-Leena Alppi

text: Alpin vanhemmat olivat kommunisteja ja hän kasvoi kansandemokraattiseen järjestöelämään. Vuosina 1970–1973 Alppi työskenteli Tampereella Valion pakkaajana ja oli vuosina 1971–1973 pääluottamusmiehenä. Hän kävi Sirola-opistoa vuonna 1974, minkä jälkeen hän toimi Suomen Demokraattisen Nuorisoliiton (SDNL) Tampereen piirisihteerinä. Vuosina 1976–1980 Alppi oli SDNL:n varapuheenjohtaja. Eduskunnassa Alppi oli muun muassa sosiaalivaliokunnan, valtiovarainvaliokunnan ja Yleisradion hallintoneuvoston jäsen. Hän oli presidentina valitsijamiehenä vuosien 1978 ja 1982 vaaleissa.


title: Ulla-Leena Alppi

text: Alppi jätti politiikan 1980-luvun lopussa. Hän luopui kansanedustajuudesta ja päätti keskittää toimintansa naistyöhön Suomen Naisten Demokraattisessa Liitossa, myöhemmin Vasemmistonaisissa. Hän oli Vasemmistonaisten puhenainen 1990–1991.


title: Ulla-Leena Alppi

text: Vuoden 2004 kunnallisvaaleissa Alppi palasi edustukselliseen politiikkaan. Hänet valittiin Porvoon kaupunginvaltuustoon Vasemmistoliiton listalta 233 äänellä. Toukokuussa 2010 Alppi päätti pyrkiä takaisin eduskuntaan vuoden 2011 vaaleissa. Hän sai 4 008 ääntä, muttei tullut valituksi. Vuoden 2012 kunnallisvaaleissa Alppi valittiin 1 436 äänellä Tampereen kaupunginvaltuustoon. Hän uusi valtuustopaikkansa vuoden 2017 kuntavaaleissa 1434 äänellä.


title: Tumba (hauta)

text: Tumba on sarkofagin kaltainen hauta tai hautamuistomerkki. Se on valmistettu kivestä tai muurattu, ja usein sen kannessa on kuva vainajasta.


title: Maurice Allais

text: Maurice Allais (31. toukokuuta 1911 Pariisi, Ranska – 9. lokakuuta 2010 Saint-Cloud, Ranska) oli tunnettu ranskalainen taloustieteilijä. Hänelle myönnettiin vuonna 1988 Nobelin taloustieteen palkinto ”hänen uraauurtavasta työstään koskien markkinoiden teoriaa ja voimavarojen tehokasta hyödyntämistä”.


title: Maurice Allais

text: Allais valmistui École polytechniquesta. Hänen nimensä muistetaan myös Allais'n paradoksista.


title: Robert Brown

text: Robert Brown (21. joulukuuta 1773 – 10. kesäkuuta 1858) oli brittiläinen kasvitieteilijä. Robert Brown löysi lähes 2 000 vielä tieteelle tuntematonta kasvia elämänsä aikana. Robert Brown tunnetaan Brownin liikkeen löytämisestä, jonka Albert Einstein selitti vuonna 1905.


title: Robert Brown

text: Brown syntyi Skotlannissa vuonna 1773 ja opiskeli lääketiedettä Edinburghin yliopistossa. Brown liittyi armeijaan vuonna 1795 ja toimi kirurgina.


title: Robert Brown

text: Brown lähti Länsi-Australiaan joulukuussa vuonna 1800 tekemään työtä kasvitieteen parissa kolme ja puoli vuotta. Australiassa olon aikana hän keräsi yhteensä 3 400 kasvia, joista 2 000 oli tuntemattomia. Suurin osa Brownin kokoelmasta on hävinnyt.


title: Robert Brown

text: Robert Brown kuoli Soho aukiolla vuonna 1858 ja hänet haudattiin Kensal Greenin hautausmaalle


title: Robert Brown

text: Brown tutki siitepölyä ja lehtisammalten sekä kortteiden itiöitä vedessä mikroskoopin avulla vuonna 1827. Brown huomasi tutkittavien kappaleiden liikkuvan epämääräisiä ratoja pitkin vedessä, vaikkei niihin pitäisi vaikuttaa ulkoisia voimia. Ilmiöstä hämmästyneenä hän päätti tutkia vastaavaa tilannetta tuhkan, eli aineella joka ei ole eloperäistä, avulla. Brown huomasi tilanteen toistuvan myös tuhkalla, joten kyseessä ei voinut olla itiöiden itse aiheuttama liike. Brownin liike säilyi selittämättömänä vuoteen 1905 asti, jolloin Albert Einstein selitti ilmiön.


title: Adam Graves

text: Adam Graves (synt. 12. huhtikuuta 1968 Toronto, Kanada) on entinen ammattijääkiekkoilija. Hän pelasi pitkän uran NHL:ssä, ja tuli tunneksi New York Rangersissa, jossa häntä kutsuttiin "pikku-Messieriksi". Hän pelasi myös Detroit Red Wingsissä, Edmonton Oilersissa ja San Jose Sharksissa. Urallaan hän ehti tehdä NHL:ssä 329 maalia ja 287 syöttöä. Nykyään hän työskentelee New York Rangersin organisaatiossa pelaajakehityksen yms. erikoisavustajana.


title: Adam Graves

text: Gravesin valitsi vuonna 1986 Detrot Red Wings numerolla 22. Pelattuaan neljä kautta alemmissa sarjoissa, Graves pääsi pelaamaan Red Wingsiin kaudella . Seuraavalla kaudella hänet myytiin Edmontoniin yhdessä Jeff Sharplesin, Petr Kliman ja Joe Murphyn kanssa. Graves tappeli kaudella 11 kertaa. Edmontonissa hän voitti kauden päätteeksi Stanley Cupin. Graves jatkoi Oilersissa kauteen .


title: Adam Graves

text: Graves siirtyi kanssa New Yorkiin vapaana agenttina kaudeksi . Hänen maalimääränsä kasvoi merkittävästi; hän teli 52 maalia, tehden Rangersin silloisen seuran ennätyksen. Hän pääsi myös NHL:n All-Star -joukkueeseen. Rangers voitti myös Stanley Cupin ja Graves sai myös King Clancy Memorial Trophyn työstään hyväntekeväisyydessä. Graves pelasi New Yorkissa yhteensä 10 kautta, jotka sisälsivät 772 runkosarja- ja 68 pudotuspeliottelua.


title: Adam Graves

text: Kauden jälkeen Rangers luopui Graveisista ja kauppasi hänet San Jose Sharksiin. San Josessa Graves pelasi kaksi kautta, tehden yhteensä 49 pistettä, kunnes huhtikuussa 2004 ilmoitti lopettavansa uransa. Graves siirtyi palkoilliseksi New York Rangersiin, jossa toimi Rangersin nuorisoleirillä.


title: Thorvald Thiele

text: Thorvald Nicolai Thiele (24. joulukuuta 1838 – 26. syyskuuta 1910) oli tanskalainen tähtitieteilijä ja matemaatikko.


title: Thorvald Thiele

text: Hän väitteli tähtitieteestä Kööpenhaminan yliopistossa vuonna 1866. Vuonna 1875 hänestä tuli observatorion johtaja ja tähtitieteen professori.


title: Thorvald Thiele

text: Thiele oli ensimmäinen, joka yritti selittää Brownin liikettä, mutta epäonnistui.


title: Nepenmäen koulu

text: Nepenmäen koulu on Joensuussa sijaitseva yhtenäinen peruskoulu.Nepenmäen koulun on sijainnut luonnonkauniilla paikalla Nepenmäen rinteessä metsän keskellä. Matkaa Joensuun keskustaan (torille) on linnuntietä alle kaksi kilometriä. Suurin osa oppilaista tulee Nepenmäeltä, Hukanhaudalta, Vehkalahdesta ja Penttilästä. Lukuvuoden 2015-2016 alusta lähtien koulu oli evakossa Niinivaaran laella entisen Niinivaaran lukion tiloissa. Syksyllä 2018 koulu palasi takaisin omalle paikalleen uuteen koulurakennukseen. Samalla "Nepe" muuttui yhtenäiskouluksi. Ensivaiheessa koulussa on vuosiluokat E-7, seuraavana lukuvuotena E-8 ja lopulta lukuvuonna 2020-2021 E-9.


title: Nepenmäen koulu

text: Nimensä Nepenmäki on saanut nimensä kauppaneuvos Neppenströmiltä, joka 1800-luvulla omisti Pielisjoen itäpuolella olevan korkean mäen. Mäen ja sen välittömään ympäristöön on kasvanut sittemmin laaja asutusalue, josta oppilaat kouluun tulevat. Koululla on kaupungin keskustan välittömässä läheisyydessä mahdollisuudet erinomaiseen koulualueen ulkopuoliseen oppimisympäröistöihin: esimerkiksi monipuolinen retkeily-, suunnistus- ja hiihtoympäristö Nepenmäen lähiliikuntapaikalla, Kuhasalossa sekä Repokalliolla.


title: Nepenmäen koulu

text: Nepenmäen kouluun kuuluva sairaalaopetus järjestettiin vuoteen 2014 asti sekä Siihtalanpussissa (0-6-luokkien oppilaat) että Tikkamäellä (7-9-luokkien oppilaat). Sairaalaopetus muutti uusiin tiloihin Tikkamäelle vuoden 2014 alusta.Nepenmäen vanhan koulun purkaminen alkoi maaliskuussa 2016. Uusi koulu valmistui vuonna 2018 .


title: Louis Bachelier

text: Louis Jean-Baptiste Alphonse Bachelier (11. maaliskuuta 1870 – 28. huhtikuuta 1946) oli ranskalainen matemaatikko. Hänen vuonna 1900 julkaistu väitöskirjansa "Théorie de la Spéculation" on ensimmäinen tieteellinen julkaisu, joka käyttää edistynyttä matematiikkaa rahoitusvälineiden arvonmääritykseen. Väitöskirja käsitteli erityisesti arvopapereiden arvonmääritystä Brownin liikkeen ja stokastisten prosessien avulla.


title: Louis Bachelier

text: Bachelier syntyi Le Havressa. Hänen isänsä oli viinikauppias, harrastelijatutkija ja Venezuelan varakonsuli Le Havressa. Hänen äitinsä oli tunnetun pankkiirin tytär. Bachelierin vanhemmat kuolivat ennen kuin hän sai alemman korkeakoulututkinnon. Vanhempien kuolema pakotti hänet pitämään huolta nuoremmista sisaruksista ja laittamaan koulunkäyntinsä sivuun joksikin aikaa.


title: Anton Huotari

text: Anton Huotari (21. tammikuuta 1881 Nurmes – 7. marraskuuta 1931 Helsinki) oli suomalainen kansanedustaja ja päätoimittaja.


title: Anton Huotari

text: Mäkitupalainen Olli Huotarin ja Maria Korhosen poika Anton kävi kansakoulun ja ylemmän käsityöläiskoulun ja toimi sitten kirjanpitäjänä. Hän aloitti "Työmiehen" vakinaisena avustajana 1900. Viipuriin hän siirtyi 1902, jossa työskenteli toimittajana "Viipurin Sanomissa" ja "Viipuri"-lehdessä, mutta julkaisi myös omaa "Viipurin työ" -lehteä 1904–1905.


title: Anton Huotari

text: Tampereelle Kansan lehteen Huotari siirtyi 1906. Lehden päätoimittajana hän toimi 1911–1918 ja työskenteli sen ohella Maanvuokraaja-lehden toimittajana 1911–1912. Vuonna 1918 hän joutui vankilaan poliittisista syistä neljäksi vuodeksi. Kansan lehden toimittajaksi hän palasi vapauduttuaan 1922. "Suomen Sosialidemokraatin" päätoimittajaksi Huotari valittiin seuraavana vuonna eli 1923. Tässä tehtävässä hän toimi kuolemaansa saakka, Huotari hirttäytyi työhuoneessaan marraskuussa 1931. Huotari oli paitsi sanomalehtimies ja Sosialidemokraattisen sanomalehtimiesliiton perustajia, myös kaunokirjallisten tekstien tuottaja. Vuonna 1902 hän julkaisi kertomuskokoelman "Kärsimysten tiellä".


title: Anton Huotari

text: Huotari oli Helsingin kaupunginvaltuutettu, eduskunnassa hän toimi SDP:n ryhmässä vuosina 1908–1909, 1911–1914 ja 1917. Hänet valittiin kansanedustajaksi Hämeen läänin pohjoisesta vaalipiiristä. Myös Huotarin puoliso vuodesta 1902 Anni Huotari (o.s. Torvelainen, k. 1943) oli SDP:n kansanedustaja.


title: Boris Podolsky

text: Boris Podolsky (, 29. kesäkuuta 1896 – 28. marraskuuta 1966) oli yhdysvaltalainen fyysikko. Yhdessä Albert Einsteinin ja Nathan Rosenin kanssa he esittelivät EPR-paradoksin, jonka tarkoitus oli osoittaa kvanttimekaniikka epätäydelliseksi tavaksi kuvata luontoa.


title: Boris Podolsky

text: Podolsky syntyi Taganrogin kaupungissa, Rostovin alueella, eteläisellä Venäjällä. Hän muutti Yhdysvaltoihin ollessaan 14 vuotta vanha, vuonna 1911. Podolsky aloitti sähkötekniikan opiskelemisen Etelä-Kalifornian yliopistossa. Kandidaatin tutkinnon hän sai suoritettua vuonna 1918. Samaisessa yliopistossa hän suoritti myös maisterin tutkinnon matematiikassa.


title: Boris Podolsky

text: Maisterin tutkinnon suorittamisen jälkeen hän luki itsensä tohtoriksi Calctechissa. Podolsky muutti Neuvostoliittoon, missä hänestä tuli Krakovan teoreettisen fysiikan laitoksen johtaja. Neuvostoliitossa asuessaan hän julkaisi useita tieteellisiä artikkeleita yhteistyössä P. A. M. Diracin ja V. Fockin kanssa.


title: Boris Podolsky

text: Podolsky palasi Yhdysvaltoihin vuonna 1933, jossa hän sai viran Princetonissa sijaitsevasta Institute for Advanced Studysta. Samaan aikaan laitoksessa vaikuttivat Albert Einstein ja Nathan Rosen, joiden kanssa Podolsky julkaisi "Physical Review" -lehdessä vuonna 1935 artikkelin "Can Quantum-Mechanical Description of Physical Reality be Considered Complete?" Siinä esitellään ensimmäistä kertaa EPR-paradoksi.


title: Boris Podolsky

text: Vielä samana vuonna hän sai apulaisprofessorin viran Cincinnatin yliopistosta ja täysmittaisen professuurin vuonna 1951. Viimeiset viisi elinvuottaan hän työskenteli Xavierin yliopistossa fysiikan professorina.


title: Armand Oné

text: Armand Oné (15. maaliskuuta 1983 Villepinte, Ranska) on entinen ranskalainen jalkapalloilija. Hän oli pelipaikaltaan hyökkääjä.


title: Armand Oné

text: Oné syntyi Pariisin lähiössä Villepintessä norsunluurannikkolaisten vanhempien lapsena vuonna 1983. Alun perin Saint-Étiennen kasvatti edusti viisi vuotta Nantesia pelaten ensimmäisen vuoden puolustajana ja seuraavat hyökkäyksessä. Edustusjoukkueessa hän ei kuitenkaan päässyt pelaamaan.


title: Armand Oné

text: Ranskasta Oné muutti vuonna 2001 ammattilaiseksi Englantiin. Ensimmäinen seura oli Cambridge United, joka silloin pelasi 2. divisioonassa eli kolmanneksi korkeimmalla sarjatasolla. Siirtosumma oli 30 000 puntaa. 19-vuotias Oné ratkaisi maalillaan Cambridgelle Football League Trophyn loppuottelupaikan ja kävi Valioliigan Middlesbrough'n testissä. Cambridge putosi kauden päätteeksi, jonka jälkeen Oné siirtyi syyskaudeksi lainalle 2. divisioonassa pelanneeseen Northamptoniin. Oné kertoi kesäkuussa 2007 IS Veikkaajan haastattelussa Arsenalin tarjonneen miljoona puntaa hänestä Cambridgelle, mutta seura ei halunnut päästää Onéa, vaan odotti vielä suurempaa tarjousta.


title: Armand Oné

text: Tämän jälkeen hän pelasi muutaman ottelun englantilaisissa Wrexhamissa ja Tamworthissa. Näiden jälkeen Oné löysi seurakseen Partick Thistlen Skotlannin 2. divisioonasta. Partickin noustua 1. divisioonaan hänelle ei ollut enää käyttöä ja vuonna 2006 hän siirtyi suomalaisen Mixu Paatelaisen valmentamaan Cowdenbeathin joukkueeseen. Skotlannin 2. divisioonaan nousseessa Cowdenbeathissä Oné onnistui maalinteossa kahdeksan kertaa 11 ottelussa ja herätti samassa divisioonassa pelanneen Raith Roversin kiinnostuksen. Pelit Roversissa eivät sujuneet enää niin tehokkaasti ja keväällä 2007 sopimus purettiin. Suomeen siirtynyt Paatelainen houkutteli Onén Turun Palloseuraan. TPS:n kanssa hän teki kaksivuotisen sopimuksen maaliskuussa 2007. Hän aloitti Turussa hyvin ja toukokuussa Oné valittiin Veikkausliigan kuukauden pelaajaksi.


title: Armand Oné

text: TPS:n jälkeen Oné edusti Skotlannissa Livingstonia ja Gatesheadia. Vuonna 2010 hän siirtyi Stranraeriin.


title: Valio Eesti

text: Valio Eesti AS on Valion virolainen tytäryhtiö. Yhtiön toimisto sijaitsee Tallinnassa ja meijeri Laevassa, Tartumaalla. Henkilöstöä yhtiössä on 217, ja liikevaihto on 38 miljoonaa euroa. Valio Eestin tuotevalikoimassa Virossa on suomalaisten Valion tuotteiden lisäksi "Gefilus"-tuotteet ja sen oman meijerin "Alma"-tuotteet. Yhtiö on toisena Viron meijerituotemarkkinoilla.


title: Valio Eesti

text: Yhtiö on perustettu vuonna 1993. Valio meni vuonna 1994 Tapila A/S Laeva Meierei -nimiseen meijeriin vähemmistöosakkaaksi. Laeva Meierei sulautettiin Valio Eesti AS:ään vuonna 2001.


title: Uinnin maailmanennätykset

text: Uinnin maailmanennätykset ovat kansainvälisen uimaliiton tilastoimia.


title: Uinnin maailmanennätykset

text: Tähdellä (*) merkityt ajat on uitu FINA:n viimeisimpien ennätyspäivitysten jälkeen tai FINA ei ole saanut niistä vielä kaikkia tietoja (esimerkiksi dopingtestien tuloksia).


title: Helsingin kaupunginkirjasto

text: Helsingin kaupunginkirjasto (vuoteen 1910 "Helsingin kansankirjasto") on Helsingin kaupungin omistama Suomen suurin yleinen kirjasto. Kirjastolla on nyt 36 toimipistettä ja sen kokoelmassa on noin 1,6 miljoonaa kirjaa. Kirjasto tarjoaa asiakastietokoneillaan pääsyn internetiin ja tavallisten toimisto-ohjelmien lisäksi valikoiman eri tietokantoja. Kaupunginkirjasto on osa HelMet-kirjastoa.


title: Helsingin kaupunginkirjasto

text: Helsingin kansankirjasto perustettiin 7. lokakuuta 1860. Aloitteen kirjaston perustamiseksi teki ja varat keräsi Helsingin Rouvasväenyhdistys ("Fruntimmersföreningen i Helsingfors"). Se oli 1800-luvulle tyypillinen yläluokkainen hyväntekeväisyysyhdistys, jonka toiminnan tavoitteena oli "kristillinen huolenpito kaupungin köyhimpien kansanluokkien naisista ja lapsista". Kirjaston avulla haluttiin sivistää työväkeä ja tarjota sille rakentavia vapaa-ajanviettotapoja. Kirjastohankkeen varsinaiset puuhamiehet olivat opettaja Helene Simelius sekä yhdistyksen sihteerit, kirjailija Zacharias Topelius ja professori Frans Ludvig Schauman.


title: Helsingin kaupunginkirjasto

text: Kirjasto avasi ovensa lokakuussa 1860 Hällströmin talossa Hallituskatu 11:ssä nykyisen Porthanian paikalla. Ensimmäisenä toimintavuonna sen kokoelmiin kuului hieman yli 500 kirjaa ja se antoi noin 1 700 lainaa. Kirjojen lainaus oli ilmaista, minkä ansiosta kirjasto nautti suurista kävijämääristä mutta kärsi samalla taloudellisista ongelmista. Ainoalle kirjastonhoitajalle ei voitu aluksi maksaa lainkaan palkkaa ja toiminta pyöri vapaaehtoisvoimin. Kirjasto joutui muuttamaan vuokrahuoneistosta toiseen parin vuoden välein, ja myös kirjastonhoitajat vaihtuivat tiuhaan. Rahapulan vuoksi lainaus jouduttiin vuonna 1867 muuttamaan maksulliseksi. 1871 kirjasto alkoi saada Helsingin kaupungilta vuosittaista tukea, minkä ansiosta taloudellinen tilanne tasapainottui. Kirjastonhoitajalle ryhdyttiin maksamaan säännöllistä palkkaa ja myös muuta palkallista henkilökuntaa voitiin hankkia.


title: Helsingin kaupunginkirjasto

text: Vuonna 1876 Kansankirjaston johtokunta päätti tarjota kirjastoa Helsingin kaupungille. Kaupunginvaltuusto päätti kokouksessaan 28. maaliskuuta 1876 ottaa kirjaston kaupungin hallintaan. Koska kirjasto jo valmiiksi toimi kaupungin rahoilla, suuria muutoksia toiminnassa ei tapahtunut. Kaupungin haltuun siirtyessään Kansankirjaston vuotuinen lainausmäärä oli noin 15 000 lainaa ja sen kokoelmiin kuului yli 2 000 nidettä.


title: Helsingin kaupunginkirjasto

text: Kun Kansankirjasto oli päätynyt kaupungin haltuun, sille ryhdyttiin suunnittelemaan omaa taloa. Rahallista apua kaupunki sai Helsingin Anniskeluyhtiöltä. Anniskeluyhtiö oli yksityinen osakeyhtiö, jolle oli myönnetty yksinoikeus alkoholin myyntiin Helsingissä, ja jonka tarkoituksena oli käyttää voittovarojaan työväestön sivistämiseen ja raitistamiseen. Se lahjoitti 1877 kaupungille suurimman osan vuotuisista tuloistaan, yli 60 000 silloista markkaa, kansankirjaston rakentamista varten. Uutta kirjastoa varten hankittiin tontti Kaartinkaupungin kaupunginosasta, Rikhardinkadun ja Korkeavuorenkadun kulmasta, ja rakennuspiirustukset tilattiin arkkitehti Theodor Höijeriltä. Kansankirjasto pääsi muuttamaan Rikhardinkadulle syksyllä 1882.


title: Helsingin kaupunginkirjasto

text: Kun Rikhardinkadun kirjasto oli saatu valmiiksi, nousi esiin kysymys sivukirjastojen perustamisesta. Kirjaston johtokunta huomautti 1898 että esikaupungit olivat vailla kirjastoja tai puutteellisesti toimivien yksityiskirjastojen varassa. Vuosina 1898–1899 perustettiinkin sivukirjastot Töölöön ja Punavuoreen sekä otettiin kaupungin hallintaan yksityinen Sörnäisten Kansankirjasto, josta tuli Kallion kirjasto. Vuonna 1908 avattiin Vallilan sivukirjasto ja vuonna 1926 Käpylän sivukirjasto. Sivukirjastot toimivat vuokratiloissa, lukuun ottamatta Kallion kirjastoa, joka sai 1912 kaupunginarkkitehti Karl Hård af Segerstadin suunnitteleman komean kirjastorakennuksen.


title: Helsingin kaupunginkirjasto

text: Kansankirjasto toimi vanhoilla säännöillään ja periaatteillaan vuoteen 1910 asti. Tuolloin sille hyväksyttiin uudet säännöt ja se sai virallisesti kaupunginkirjaston aseman. Vanhan kansankirjaston asiakaskunnaksi oli määritelty työväestö, kun taas kaupunginkirjaston edellytettiin palvelevan kaikkia kaupungin asukkaita yhteiskuntaluokasta riippumatta. Ajatus kirjaston tehtävästä kansan valistajana ja sivistäjänä leimasi silti voimakkaasti kaupunginkirjaston toimintaa toisen maailmansodan jälkeiseen aikaan asti.


title: Helsingin kaupunginkirjasto

text: 1800-1900-lukujen taitteessa kirjaston vuotuinen lainausmäärä ylitti 200 000 lainaa. Vuonna 1912 siirryttiin maksuttomaan lainaukseen ja lainausmäärä kohosi nopeasti 500 000:een. Miljoonan lainan raja ylitettiin vuonna 1930. Nopean kasvun seurauksena Rikhardinkadun kirjasto alkoi käydä ahtaaksi ja sitä korotettiin 1922 kolmannella kerroksella. Kirjaston johtokunta käynnisti vuonna 1912 hankkeen uuden pääkirjaston rakentamiseksi, mikä aloitti vuosikymmeniä kestäneen kiistelyn kirjaston sijoituspaikasta. Vuonna 1930 järjestettiin arkkitehtikilpailu uuden pääkirjaston rakentamiseksi Etu-Töölöön Museokadun ja Dagmarinkadun kulmatontille. Tehtävä annettiin Eliel Saariselle, joka kuitenkin totesi tontin tarkoitukseen sopimattomaksi. Tämän jälkeen sijoituspaikan etsiminen alkoi uudelleen. 1935 kaupunginvaltuusto osoitti kirjastolle tontin Kalliosta Eläintarhanlahden huvila-alueelta (nykyisen Helsingin kaupunginteatterin kohdalta), mitä kirjasto kuitenkin piti täysin sopimattomana paikkana. Toisen maailmansodan syttyminen 1939 hautasi pääkirjastohankkeen vuosikymmeniksi eteenpäin.


title: Helsingin kaupunginkirjasto

text: Kasvun vuosikymmenten pitkäaikainen kirjastonhoitaja, vuodesta 1908 aina vuoteen 1940 asti, oli Uno Therman.


title: Helsingin kaupunginkirjasto

text: Helsingin suuri alueliitos vuonna 1946 merkitsi kaupunginkirjastolle valtavaa alueellista laajenemista. Se sai hoidettavakseen entisten Haagan, Huopalahden, Oulunkylän ja Kulosaaren kuntien kirjastot sekä suurimman osan Helsingin maalaiskunnan kirjastoista. Entisten Rikhardinkadun pääkirjaston ja viiden sivukirjaston joukkoon liittyi kaksitoista uutta sivukirjastoa. Toimipisteiden nykyinen lukumäärä on 36.


title: Helsingin kaupunginkirjasto

text: Musiikkikirjastotoiminta käynnistyi keväällä 1953. Kirjastoautotoiminta aloitettiin 1966. Valtakunnallisena yleisten kirjastojen keskuskirjastona Helsingin kaupunginkirjasto on toiminut 1. huhtikuuta 1981 lähtien. Vuonna 1986 kirjasto sai viimein uuden ja asianmukaisen pääkirjaston kun Pasilan pääkirjasto valmistui.


title: Helsingin kaupunginkirjasto

text: Lähelle Töölönlahtea rakennetaan suurta noin 75 miljoonaa euroa maksavaa Helsingin keskustakirjasto Oodia, joka avautuu Kansalaistorille joulukuussa 2018.


title: Helsingin kaupunginkirjasto

text: Merkittävin kokoelma Helsingin kaupunginkirjastossa on Helsinki-kokoelma. Kallion kirjastossa on Suomen dekkariseuran lahjoittama Dekkarikirjasto. Rikhardinkadun kirjastossa on englanninkielistä kirjallisuutta sisältävä British Collection ja taiteilijakirjakokoelma. Sivukirjastoissa voi olla omaa alueettaan koskevaa aineistoa.


title: Kalle Petter Huttunen

text: Kalle Petter (Pekka) Huttunen (2. elokuuta 1871 Rantasalmi – 24. marraskuuta 1932 Petroskoi) oli vuokraviljelijä, työmies ja yksi Suomen ensimmäisistä kansanedustajista. Huttunen toimi eduskunnassa SDP:n ryhmässä vuosina 1907–1918. Hänet valittiin kansanedustajaksi Mikkelin läänin vaalipiiristä.


title: Kalle Petter Huttunen

text: Vuoteen 1917 Huttunen elätti itseään Rantasalmella vuokraviljelijänä. Aluksi hän oli isänsä Karl Huttusen kanssa torpparina, sittemmin lampuotina. Vuonna 1917 Huttunen siirtyi työmieheksi Sääminkiin, josta kansalaissodan jälkeen Neuvosto-Venäjälle.


title: Kalle Petter Huttunen

text: Huttunen asui Petroskoissa, jossa hän palveli suomalaisessa 6. komppaniassa ja myöhemmin vuodesta 1922 Petroskoin seminaarissa suomenkielisen osaston taloudenhoitajana. Huttunen kuoli todennäköisesti Petroskoissa 24. marraskuuta 1932. Hänet julistettiin kuolleeksi Savonlinnan raastuvanoikeuden päätöksellä 21. heinäkuuta 1975 ja kuolinpäiväksi määrättiin 6. tammikuuta 1975.


title: Nathan Rosen

text: Nathan Rosen (22. maaliskuuta 1909 – 18. joulukuuta 1995) oli israelilainen fyysikko. Rosen opiskeli Massachusetts Institute of Technologyssa ja vuonna 1935 hänestä tuli Albert Einsteinin apulainen. Rosen oli kymmenen vuotta Einsteinin apulaisena ja työsuhteen päätyttyä Einstein rohkaisi Rosenia jatkamaan uraansa Israelissa.


title: Nathan Rosen

text: Rosen oli yhdessä Einsteinin ja Boris Podolskyn kanssa EPR-paradoksin kehittäjä. EPR-paradoksin tarkoitus oli kyseenalaistaa kvanttimekaniikka.


title: Samuli Häkkinen

text: Samuli (Samuel) Häkkinen (28. elokuuta 1857 Saarijärvi – 6. toukokuuta 1918 Viipuri) oli kansakoulunopettaja ja yksi Suomen ensimmäisen eduskunnan jäsenistä. Häkkinen toimi eduskunnassa SDP:n ryhmässä vuosina 1907–1908 sekä 1914–1918. Hänet valittiin kansanedustajaksi Vaasan läänin itäisestä vaalipiiristä.


title: Samuli Häkkinen

text: Samuli Häkkisen vanhemmat olivat talollinen Adam Häkkinen ja Maria Stina Iisakintytär. Häkkinen valmistui kansakoulunopettajaksi Jyväskylän seminaarista vuonna 1883. Opettajana hän toimi Paavolassa 1883–1885, Karttulassa 1885–1889, Rautavaaralla 1889–1890 ja Viitasaarella 1890–1918. Viitasaarella Häkkisellä oli myös torppa ja hän kuului jäsenenä Torppareiden keskustoimikuntaan.


title: Samuli Häkkinen

text: Häkkinen vangittiin poliittisista syistä vuonna 1918 Suomen sisällissodan aikana ja teloitettiin ampumalla Viipurin vankileirissä toukokuussa 1918.


title: Samuli Häkkinen

text: Samuli Häkkinen oli naimisissa Olivia Eufrosyne Englundin kanssa vuodesta 1890. Heidän tyttärensä Sally Siviä Eufrosyne Häkkinen (1898–1988) oli naimisissa vuodesta 1941 kirjailija Unto Karrin kanssa.


title: Herut

text: Herut oli oikeistolainen puolue Israelissa vuodesta 1948 vuoteen 1988 asti, jolloin Herut ja Likud yhdistyivät. Puolueen perusti alun perin Menachem Begin.


title: Heinrich Rubens

text: Heinrich Rubens (30. maaliskuuta 1865 – 17. heinäkuuta 1922) oli saksalainen fyysikko. Heinrich Rubensin antamien tietojen pohjalta Max Planck alkoi luoda hypoteesia kvanteista. Ferdinand Kurlbaum ja Heinrich Rubens keksivät ns. "jäännössäteilymenetelmän", joka antoi aivan omaa luokkaansa olevia tuloksia infrapunasäteilystä korkeissa lämpötiloissa ja joka antoi loppujen lopuksi tarvittavan tiedon Max Planckille.


title: Sotosin oireyhtymä

text: Sotosin oireyhtymä eli serebraaligigantismi on synnynnäinen häiriö, joka johtuu kromosomissa 5 olevasta mutaatiosta. Se aiheuttaa muun muassa liikakasvua ja kehitysvammaisuutta, joskin useimmiten lievää.


title: Sotosin oireyhtymä

text: Sotosin oireyhtymä on seurausta lähes aina satunnaisesta NSD1-geenin mutaatiosta tai harvemmin kromosomin 5 deleetiosta, joka kattaa NSD1 geenin ja jopa kymmeniä muita geenejä. Oireyhtymä on melko harvinainen, ja se luetaan Suomessa kuuluvaksi pieniin vammaisryhmiin.


title: Sotosin oireyhtymä

text: Sotosin oireyhtymä todettiin ensimmäistä kertaa vuonna 1964, jolloin Juan Sotos kuvasi viisi siitä kärsinyttä lasta. Sittemmin tapauksia on havaittu runsaasti, ja eräs arvio esiintyvyydestä on 1/14 000.